qundao/data-zh-poetry huggingface dataset:
玉箫女两世姻缘·水仙子
作者：乔吉
朝代：元

这公曾绝缨会上戏裙钗，（末云）我在那里来？（正旦唱）也曾细柳营中大会垓。
（末云）我却怎生闹起来？（正旦唱）你将个相公宅看觑似莺花寨。
（末云）是他先怒了我来。
（正旦唱）你道是他不该，便活佛也恼下下莲台。
（末云）我是大元帅，他如何便敢欺我？（正旦唱）也是俺官官相为，你可甚贤贤易色，（末云）我是好意求亲，他怎敢恁的！（正旦唱）因此上不远千里而来。
玉箫女两世姻缘·沉醉东风
作者：乔吉
朝代：元

玉箫习学就诗山曲海，生长在柳陌花街。
燕莺集每日忙，鸳鸯社逐朝赛。
（驾云）你可怎么入的驸马家里？（正旦唱）俺那老虔婆见钱多卖，一札脚王侯宰相宅，谁敢道半米儿山河易改！（驾云）玉箫，你认的那韦皋么？（正旦云）妾曾会过，见时尚自认的。
（驾云）你向班部中试认者。
（旦起认末科）（唱）。
玉箫女两世姻缘·油葫芦
作者：乔吉
朝代：元

有那等滴溜的猱儿不觅钱，他每都错怨天，情知那干村沙怎做的玉天仙。
那里有野鸳鸯眼秃刷的在黄金殿，则这伙木鹦哥嘴骨邦的在仙音院。
搽-个红颊腮似赤马猴，舒着双黑爪老似通臂猿，抱着面紫檀槽弹不的昭君怨，凤凰箫吹不出鹧鸪天。
玉箫女两世姻缘·沽美酒
作者：乔吉
朝代：元

你麟阁上论战策，风池卫试文才。
（带云）元帅，你烦恼怎么？（唱）摇机斯挺春风门下客，更怕甚宋弘事不谐，放心波今上自裁划！。
玉箫女两世姻缘·浪里来
作者：乔吉
朝代：元

你道个题侨的没倍行，驾乍的无准成。
我把他汉相如厮敬重，不多争，我比那卓文君有稍没了四星，空教我叫天来不应。
秀才呵，岂不闻举头三尺行神明！。
玉箫女两世姻缘·浪里来
作者：乔吉
朝代：元

假若我乍吹箫别院声，他便眼巴巴帘下等，自等到星移斗转二三更。
入门来画堂春自生，紧紧的将咱搂定，那温存、那将惜、那劳承！（带云）解元呵，想起你那般风韵，害杀我也！（唱）。
玉箫女两世姻缘·混江龙
作者：乔吉
朝代：元

我不比等闲行院，煞教我占场儿住老丽春园。
卖虚睥眉尖眼角，散和气席上尊前。
是学的系玉敲金三百段，常则是撩云拨雨二十年，这家风愿天上有眼的休教见。
我想来，但得个夫妻美满，煞强如旦末双全。
玉箫女两世姻缘·甜水令
作者：乔吉
朝代：元

他说的是十八年前，三千里外，因此上弄玉错投胎。
（驾云）玉萧，你原来死后投胎，到今一十八岁。
你是青春幼女，韦元帅他是已过中年的人了，你肯与他做夫妻么？（正旦跪，云）人命修短不齐，焉知妾不死于元帅之先？（唱）陛下道我，正在青春，他虽年迈，也都是天地安排。
玉箫女两世姻缘·秃厮儿
作者：乔吉
朝代：元

我劝谏他似水耻纳瓜，他看觑咱如镜里观花。
便做道书生自来情性耍，怎生调戏俺好人家娇娃？。
玉箫女两世姻缘·紫花儿序
作者：乔吉
朝代：元

帐前年朱衣画戟，门下士锦带吴钩，坐上客绣帽宫花。
本教坊歌舞，依内苑奢华。
板撒红牙，一派箫韶准备上。
则两行美人如画，有粉面银筝，玉手琵琶。
玉箫女两世姻缘·络丝娘
作者：乔吉
朝代：元

不争你舞剑的田文意差，恼的个绝缨会将军怒发。
（觑末科，唱）那里有娶媳妇当筵厮暗哑，也合倩个官媒打话。
玉箫女两世姻缘·络丝娘煞尾
作者：乔吉
朝代：元

不争你大闹四川性窄，翻招了个笑坦东床贵客！。
玉箫女两世姻缘·落梅风
作者：乔吉
朝代：元

可知、可知卖弄那金花诰，（扯张科，云）过来，过来。
（唱）休触抹着玉镜台。
秀才价做的来整盐黄菜，温太真更做道情性乖，怎敢向晋明行人惊小怪。
玉箫女两世姻缘·调笑令
作者：乔吉
朝代：元

这生我那里也曾见他，莫不是我眼睛花？手抵着牙儿是记咱。
（带云）好作怪也。
（唱）不由我心儿里相牵挂，莫不是五百午欢喜冤家？何处绿杨曾系马，莫个是梦儿中云雨巫峡。
玉箫女两世姻缘·赚煞
作者：乔吉
朝代：元

眼见的天阔雁书迟，赤紧的日近长安远，则怕我受官诰的缘薄分浅，则愿的一举成名在日边。
（带云）你寄音书呵，（唱）休爱惜象管鸾笺。
（末云）大姐，屈着指头儿数，不出三年，我便来也。
（正旦唱）则愿的早三年，人月团圆，休教妾常倚东风泣断弦。
你休恋京师帝辇，别求夫人宅眷，把咱好姻缘翻做了恶姻缘。
（下）。
玉箫女两世姻缘·越调/斗鹌鹑
作者：乔吉
朝代：元

翡翠窗纱，鸳鸯碧瓦，孔雀金屏，芙蓉绣榻。
幕卷轻绡，香焚睡鸭。
灯上上，帘下下，这的是南省尚书，东床驸马。
玉箫女两世姻缘·逍遥乐
作者：乔吉
朝代：元

犹古自身心不定，倚遍危楼，望不见长安帝京。
何处也，薄情，多应恋金屋银屏。
想则想于咱不志诚，空说于碜磕磕海誓山盟。
赤紧的关河又远，岁月如流，鱼雁无凭。
玉箫女两世姻缘·那咤令
作者：乔吉
朝代：元

见一面半面，弃茶船米船；着一拳半拳，毁山田水田；待一年半年，卖南园北园。
我着他白玉妆了翡翠楼，黄金垒了鸳鸯殿，珍珠砌子流水桃源。
玉箫女两世姻缘·醋葫芦
作者：乔吉
朝代：元

看了他容貌儿实是撑，衣冠儿别样整，更风流、更洒落、更聪明。
唱一篇小曲儿宫调清，一团儿软款温柔情性，兀的不坑下人性命、引了人魂灵！。
玉箫女两世姻缘·金菊香
作者：乔吉
朝代：元

怕不待儿番落笔强施呈，争奈一段伤心画不能。
腮斗上泪痕粉渍定，没颜色鬓乱钗横，和我这眼皮眉黛欠分明。
玉箫女两世姻缘·金菊香
作者：乔吉
朝代：元

想着他锦心绣腹那才能，怎教我月下花前不动情！信口里小曲儿编捏成，端的足剪雪裁冰，惺惺的自古惜惺惺。
玉箫女两世姻缘·雁儿落
作者：乔吉
朝代：元

都一般胭脂桃杏腮，都一般金粉芙蓉额。
都一般为云为雨情，都一般倾国倾城态。
玉箫女两世姻缘·青歌儿
作者：乔吉
朝代：元

天那！人在这离亭、离亭开宴，酒和愁怎生、怎生吞咽？狠毒娘下的也么天！情绪绵绵。
想柳畔花边，月下星前，共枕同眠，携手凭肩。
离暮雨亭轩，望落日山川，问雕鞍何日是归年？俺和你重相见。
玉箫女两世姻缘·高过随调煞
作者：乔吉
朝代：元

心事人拔下短筹，有情人太薄幸。
他说道三年来，刊如今五载不回程，好教咱上天远，入地近，泼残生恰便似风内灯。
（带云）小二哥，（唱）比及你见俺那亏心的短命，则我这一灵儿先《出洛阳城。
（做死科，下）。
玉箫女两世姻缘·鬼三台
作者：乔吉
朝代：元

他说起凄凉话，和我也泪不做行儿上，兜的唤回我心猿意马。
我是朵娇滴滴洛阳花，呀！险些的露出风流话靶。
（张延赏云）你这等胡说。
你道与你亡妻相类，不道与你做了媳妇罢。
（正旦唱）这言词道耍来不是耍，这公事道假来个是假。
（末云）委实似我亡妻，非为借言调戏。
（正旦唱）他那里拔树寻根，（张延赏云）韦皋，这是我亲生女儿，你做何人看承？（正旦唱）便似你指鹿道马。
玉箫女两世姻缘·鹊踏枝
作者：乔吉
朝代：元

他见我舞蹁跹，看的做玉婵娟；抹一块鼻凹里沙塘，流两行口角底顽涎。
有那等花木瓜长安少年，他每不斟量隔屋撺椽。
玉箫女两世姻缘·麻郎儿
作者：乔吉
朝代：元

他如今管领着金戈铁甲，簇拥着鼓吹鸣笳，他虽足违茶犯法，咱无甚势剑铜铡。
甜水令
作者：乔吉
朝代：元
体裁：曲

他说的是。十八年前。三千里外。因此上弄玉错投胎。驾云：玉箫。你原来死后投胎。到今一十八岁。你是青春幼女。韦元帅他是已过中年的人了。你肯与他做夫妻么。正旦跪云：人命修短不齐。焉知妾不死于元帅之先。唱：陛下道我。正在青春。他虽年迈。也都是天地安排。
甜水令
作者：乔吉
朝代：元
体裁：曲

我不合带酒簪花。沾红惹绿。疏狂情性。这几件罪我招承。你不合打凤牢龙。翻云覆雨。陷入坑阱。咱两个口说无凭。
甜水令·他秋水回波，春山摇翠，芳心迎迓，彼此各承答。诗句传情，琴
作者：乔吉
朝代：元

声写恨，衷肠牵挂，许多时不得欢洽。
白鹤子
作者：乔吉
朝代：元
体裁：曲

这搭儿�厮撞着。俺两个便意相投。我见他恰行过这牡丹亭。又转过芍药圃蔷薇后。
石榴花
作者：乔吉
朝代：元
体裁：曲

这的是葡萄新酿出凉州。王府尹云：先生满饮此杯。正末唱：他那�满捧着紫金瓯王府尹云：飞卿。此酒胜甘露醍醐。正末唱：。端的浓如春色酒如油。王府尹云：飞卿。今日拚了沈醉方归。正末唱：小生我则怕你醉后。又迷入画阁重楼。王府尹云：此酒香味各别。正末唱：端的是锦封未拆香先透。方知道汝阳王口角涎流。那�有翰林风月三千首王府尹云：想古人云。扫愁帚。钓诗钩。信不虚也。正末唱：。枉了也这扫愁帚钓诗钩。
秃厮儿
作者：乔吉
朝代：元
体裁：曲

我劝谏他似水�纳瓜。他看觑咱如镜�观花。书生自来情性耍。怎生调戏他好人家。娇娃。
紫花儿序
作者：乔吉
朝代：元
体裁：曲

帐前军朱衣画戟。门下士锦带吴钩。坐上客绣帽宫花。本教坊歌舞。依内苑奢华。板撒红牙。一派箫韶准备下。则两行美人如画。有粉面银筝。玉手琵琶。
红绣鞋
作者：乔吉
朝代：元
体裁：曲

钱也我自道你有姻缘成就。钱也谁承望你无倒断阻隔绸缪。钱也我不曾将那十万贯腰缠着上扬州。我还不了那风流债。乾买下些个断肠愁。钱也则俺这眼中人何处有。
络丝娘
作者：乔吉
朝代：元
体裁：曲

不争你舞剑的田文意差。恼的个绝缨会将军怒发。觑末科唱：那�有娶媳妇当筵厮喑哑。也合倩个官媒打话。
络丝娘煞尾
作者：乔吉
朝代：元
体裁：曲

不争你大闹西川性窄。翻招了个笑坦东床贵客。
绿么遍
作者：乔吉
朝代：元
体裁：曲

不占龙头选。不入明贤传。时时酒圣，处处诗禅。烟霞状元。江湖醉仙。笑谈便是编修院。留连。披风抹月四十年。
耍孩儿
作者：乔吉
朝代：元
体裁：曲

几曾见偷香庭院�拿了韩寿。掷果的云阳内斩首。香车私走的卓文君。就升仙桥上剐做骷髅。哎险也汉相如涤器临邛市。秦弄玉吹箫跨凤楼。动不动君王行奏。本是些风花雪月。都做了笞杖徒流。
脱布衫
作者：乔吉
朝代：元
体裁：曲

不觉的困腾腾醉眼朦胧。空对着明晃晃烛影摇红。这其间在何处残月晓风。知他是宿谁家枕鸳衾凤。
落梅风
作者：乔吉
朝代：元
体裁：曲

可知可知卖弄那金花诰。扯张科云：过来过来。唱：休触抹着玉镜台。秀才价做的来齑盐黄菜。温太真更做道情性乖。怎敢向晋明行大惊小怪。
调笑令
作者：乔吉
朝代：元
体裁：曲

这生我那�也曾见他。莫不是我眼睛花。手抵着牙儿是记咱。带云：好作怪也。唱：不由我心儿�相牵挂。莫不是五百年欢喜冤家。何处绿杨曾系马。莫不是梦儿中云雨巫峡。
赚煞
作者：乔吉
朝代：元
体裁：曲

眼见的天阔雁书迟。赤紧的日近长安远。则怕我受官诰的缘薄分浅。则愿的一举成名在日边。带云：你寄音书呵。唱：休爱惜象管鸾笺。末云：大姐。屈着指头儿数。不出三年。我便来也。正旦唱：则愿的早三年。人月团圆。休教妾常倚东风泣断弦。你休恋京师帝辇。别求夫人宅眷。把咱好姻缘翻做了恶姻缘下。
赚煞·我是个锻炼成的铁连环，不比您捻合就的泥圈套。挣么快的锋芒怎
作者：乔吉
朝代：元

敢犯着，小厮扑如何敢和我换交？伏唇枪舌剑吹毛，不是我骋粗豪。
强霸着月夜花朝，围你在垓心里怎地逃？若不纳降旗受缚，肯舒心伏弱，敢教点钢锹劈碎纸糊锹。
睡鞋儿双凤衔花宫样弯，窄玉圈金三寸悭。
绿窗静翠帘闲，似锦鸳日晚，并宿向雕阑。
赚煞尾
作者：乔吉
朝代：元
体裁：曲

比及客散锦堂中。准备人约黄昏后。他不比寻常间墙花路柳。这公事怎肯甘心便索休。强风情酒病花愁。牛僧孺云：无甚管待。承学士屈高就下也。正末唱：这的是钓诗钩。我醉则醉常在心头。扫愁帚争如奉箕帚。牛僧孺云：牧之。 一番相见一番老也。正末唱：遮莫你鬓角边霜华渐稠。衫袖上酒痕依旧。我正是风流到老也风流下。
赚煞尾
作者：乔吉
朝代：元
体裁：曲

这信物断送了客多愁。这信物欲买春无价。贺知章云：我是猜咱。正末云：哥哥试猜。贺知章云：敢是罗帕藤箱玉纳子。正末唱：也不是那罗帕藤箱玉纳。贺知章云：既不是。可是甚的信物。正末云：哥哥。小弟实不相瞒。是五十文开元通宝金钱。贺知章云：这金钱小可人家怎能勾有。必然是官宦人家才有。那小姐为甚的与你来。正末唱：这一场没诚实的姻缘天赐下。贺知章云：这开元通宝非同小可。你要仔细。正末唱：则他坐车儿傍挂着势剑铜�贺知章云：兄弟。你看天色晚了也。正末唱：。你道是抹残霞。淡烟笼鸂�汀沙。落日平林噪晚鸦。贺知章云：兄弟你带酒也。你若要赶他。必然是宰相人家女子。不是耍处。正末唱：遮莫是王侯世家。直赶到香闺绣闼。贺知章云：我也不知情是人间何物。有这等事。正末唱：我只待要倩宫莺衔出上阳花下。
越调·凭栏人·春思
作者：乔吉
朝代：元
体裁：曲

淡月梨花曲槛傍，清露苍苔罗袜凉。恨他愁断肠，为他烧夜香。
越调·凭栏人·金陵道中
作者：乔吉
朝代：元
体裁：曲

瘦马驮诗天一涯，倦鸟呼愁村数家。扑头飞柳花，与人添鬓华。
越调·凭栏人香篆
作者：乔吉
朝代：元

一点雕盘萤度秋，半缕宫奁云弄愁。
情缘不到头，寸心灰未休。
金陵道中瘦马驮诗天一涯，倦鸟呼愁村数家。
扑头飞柳花，与人添鬓华。
春思淡月梨花曲槛傍，清露苍苔罗袜凉。
恨他愁断肠，为他烧夜香。
小姬手捻红牙花满头，爱唱春词不解愁。
一声出画楼，晓莺无奈羞。
香暖蜕龙团香骨尘，细袅云衣古篆文。
宝奁余烬温，小池明月昏。
心火蟠烧九曲肠，鼻观熏修三昧香。
劫灰书几场，犹存延寸光。
越调·凭栏人香篆
作者：乔吉
朝代：元

一点雕盘萤度秋，半缕宫奁云弄愁。
情缘不到头，寸心灰未休。
金陵道中瘦马驮诗天一涯，倦鸟呼愁村数家。
扑头飞柳花，与人添鬓华。
春思淡月梨花曲槛傍，清露苍苔罗袜凉。
恨他愁断肠，为他烧夜香。
小姬手捻红牙花满头，爱唱春词不解愁。
一声出画楼，晓莺无奈羞。
香暖蜕龙团香骨尘，细袅云衣古篆文。
宝奁余烬温，小池明月昏。
心火蟠烧九曲肠，鼻观薰修三昧香。
劫灰书几场，犹存延寸光。
越调·天净沙·即事
作者：乔吉
朝代：元
体裁：词

莺莺燕燕春春，花花柳柳真真，事事风风韵韵。娇娇嫩嫩，停停当当人人。
越调·天净沙即事
作者：乔吉
朝代：元

笔尖扫尽痴云，歌声唤醒芳春，花担安排酒樽。
海棠风信，明朝陌上吹尘。
一从鞍马西东，几番衾枕朦胧，薄幸虽来梦中。
争如无梦，那时真个相逢。
隔窗谁爱听琴？倚帘人是知音，一句话当时至今。
今番推甚，酬劳凤枕鸳衾。
莺莺燕燕春春，花花柳柳真真，事事风风韵韵。
娇娇嫩嫩，停停当当人人。
越调·斗鹌鹑歌姬
作者：乔吉
朝代：元

教坊驰名，梨园上班，院本诙谐，宫妆样范。
肤若凝脂，颜如渥丹，香肩凭玉楼，湘云拥翠鬓。
罗帕分香，春纤换盏。
越调·酒旗儿陪雅斋万户游仙都洞天
作者：乔吉
朝代：元

千古藏真洞，一柱立晴空，石笋参差似太华峰，醉入天台梦。
绿树溪边晚风，碧云不动，粉香只下芙蓉。
越调斗鹌鹑
作者：乔吉
朝代：元
体裁：曲

翡翠窗纱。鸳鸯碧瓦。孔雀金屏。芙蓉绣榻。幕捲轻绡。香焚睡鸭。灯上上。帘下下。这的是南省尚书。东床驸马。
迎仙客
作者：乔吉
朝代：元
体裁：曲

稳称身玉压腰。高梳髻玉搔头。则见他背东风佯不瞅。美也饱看取袜如钩。受用了那腰似柳。旦笑科：正末唱：我见他欲语含羞。则见他半掩着泥金袖。
逍遥乐
作者：乔吉
朝代：元
体裁：曲

犹古自身心不定。倚遍危楼。望不见长安帝京。何处也薄情。多应恋金屋银屏。想则想于咱不志诚。空说下碜磕磕海誓山盟。赤紧的关河又远。岁月如流。鱼雁无凭。
逍遥乐·绾不成鸳鸯双叩，空惊散梢头，一双锦鸠。何处忘忧？听枝上数
作者：乔吉
朝代：元

声黄栗留，怕不弄春娇巧转歌喉。
惊回好梦，题起离情，唤醒闲愁。
那吒令
作者：乔吉
朝代：元
体裁：曲

俺则见香车载楚娃。各刺刺雕轮碾落花。王孙乘骏马。扑腾腾金鞭袅落花。游人指酒家。虚飘飘青旗飏落花。宽绰绰翠亭边蹴鞠场。笑呷呷粉墙外鞦韆架。香馥馥麝兰薰罗绮交加。
那吒令
作者：乔吉
朝代：元
体裁：曲

倒金瓶凤头。捧琼浆玉瓯。蹴金莲凤头。并凌波玉钩。整金钗凤头。露春纤玉手。天有情天亦老。春有意春须瘦。云无心云也生愁。
那吒令
作者：乔吉
朝代：元
体裁：曲

见一面半面。弃茶船米船。着一拳半拳。毁山田水田。待一年半年。卖南园北园。我着他白玉妆了翡翠楼。黄金垒了鸳鸯殿。珍珠砌了流水桃源。
那吒令
作者：乔吉
朝代：元
体裁：曲

香车载楚娃。圪剌雕轮碾落花。王孙乘骏马。金鞭拂柳花。游人问酒家。兀那青旗插杏花。宽绰绰翠亭边蹴鞠场，笑呷呷粉墙内秋千架。香馥馥麝兰丛罗绮交杂。
酒旗儿
作者：乔吉
朝代：元
体裁：曲

千古藏真洞。一柱立晴空。石笋参差似太华峰。醉入天台梦。绿树溪边晚风。碧云不动。粉香吹下芙蓉。
醉中天
作者：乔吉
朝代：元
体裁：曲

他送春情便把金钗插。传芳信款把绣鞋踏。这搭儿恰便似阻隔着云山天一涯。则见他猛探身漾在车儿下。带云：我欲待低头拾去来。唱：我则怕人瞧见做风流话把。做拾帕科：我这�推拾手帕带云：我道是甚么。原来是几文金钱。唱：。这姐姐也不是寻常百姓家。
醉中天
作者：乔吉
朝代：元
体裁：曲

这些时聒吵到三百遍。要成合只除是九千年。要茶饭拣口儿支分要衣服换套儿穿。那些儿不称你个婆婆愿。我与你积趱下铜斗般家私过遣。每日价神头鬼面。卜儿云：儿嚛。娘有话说。正旦唱：怎生的将我来直恁熬煎。
醉太平
作者：乔吉
朝代：元
体裁：曲

又不是痴呆懜懂。不辨个南北西东。恰才个彩云飞下广寒宫。醉蟠桃会中。一壁厢花间四友争陪奉。胜似那蓬莱八洞相随从。只落的华胥一枕梦初浓。都是这风流醉翁。
醉太平
作者：乔吉
朝代：元
体裁：曲

谁不知官人每有权。则俺这穷秀才难言。王府尹云：你不见我摆列着手下人。正末唱：你摆列着玉簪珠履客三千。王府尹云：你便飞也飞不出去。正末唱：我如今飞不上九天。我不合擅入你这梨花院。大古来布衣走上金銮殿。可甚么笙歌引至画堂前。也是我时乖命蹇。
醉扶归
作者：乔吉
朝代：元
体裁：曲

兀的不妆点杀锦绣香风榻。风流杀花月小窗纱。且休说共枕同衾觑当咱。若得来说几句儿多情话。则您那娇脸儿咱根前一时半霎。便死也甘心罢。
醉春风
作者：乔吉
朝代：元
体裁：曲

这些时遣兴不成诗。每日间消愁只对酒。梦魂中无处觅行云。俺那人这宅院�敢有。有。即渐的病患将成。饮食少进。刬的似水泄般不漏。
醋葫芦
作者：乔吉
朝代：元
体裁：曲

看了他容貌儿实是撑。衣冠儿别样整。更风流更洒落更聪明。唱一篇小曲儿宫调清。一团儿软款温柔情性。兀的不坑了人性命引了人魂灵。
采茶歌
作者：乔吉
朝代：元
体裁：曲

非是我自矜誇。则为咱两情嘉。准备着天长地久享荣华。白文礼云：相公放心。小生务要与相公成就了这桩事。正末唱：既然你肯把赤绳来系足。久以后何须流水泛桃花。
采茶歌·喜时节脸烘霞，笑时节眼生花，一霎时一天风雪冷鼻凹。本待做
作者：乔吉
朝代：元

曲吕木头车儿随性打，原来是滑出律水晶球子怎生拿。
金焦叶
作者：乔吉
朝代：元
体裁：曲

则见那宫烛明烧绛蜡。我这�纤手高擎玉斝。见他那举止处堂堂俊雅。我在空便�孜孜觑罢。
金盏儿
作者：乔吉
朝代：元
体裁：曲

紫燕儿画檐外谩嘈杂。黄莺儿柳梢上日呱�。蜜蜂儿只恁的你可也无閒暇。蝴蝶儿少罪我把你厮央咱。黄莺儿怕你寻友处迷了伴侣。紫燕儿怕你衔泥处老了生涯。蝴蝶儿我怕你怯春寒花内宿。蜜蜂儿又则怕迟了你日暮树边衙。
金盏儿
作者：乔吉
朝代：元
体裁：曲

这娇娃是谁家。寻包弹觅破绽敢则无纤搯。似轴美人图画画出来怎如他。这娇娘恰便似嫦娥离月殿。神女出巫峡。带云：韩飞卿也。唱：我虽不能勾朝云和暮雨。也强似流水可兀的泛桃花。
金菊香
作者：乔吉
朝代：元
体裁：曲

你看他锦心绣腹那些才能。雪月风花怎不动情。即席间小曲儿编撚成。端的是剪雪裁冰。常言道惺惺自古惜惺惺。
金菊香
作者：乔吉
朝代：元
体裁：曲

怕不待几番落笔强施呈。争奈一段伤心画不能。腮斗上泪痕粉渍定。没颜色鬓乱钗横。和我这眼皮眉黛欠分明。
金菊香
作者：乔吉
朝代：元
体裁：曲

想着他锦心绣腹那才能。怎教我月下花前不动情。信口�小曲儿编捏成。端的是剪雪裁冰。惺惺的自古惜惺惺。
锦上花·酒社诗坛，不茶不饭，夜雨愁肠，东风泪眼。海誓山盟，白玉连
作者：乔吉
朝代：元

环，月约星期，泥金小简。
隔尾
作者：乔吉
朝代：元
体裁：曲

锦机织就传情帕。翠沼栽成并蒂花。何日青鸾得同跨。锦衾绣榻。弓鞋罗袜。玉软香温受用煞。
雁儿落
作者：乔吉
朝代：元
体裁：曲

今日个画堂中设酒肴。花烛下同諠笑。高擎着合卺杯。齐动着合欢乐。
雁儿落
作者：乔吉
朝代：元
体裁：曲

我则道玉阶前花弄影。原来是金殿上传宣令。本为个牛僧孺门下人。倒做了杜牧之心头病。
雁儿落
作者：乔吉
朝代：元
体裁：曲

都一般胭脂桃杏腮。都一般金粉芙蓉额。都一般为云为雨情。都一般倾国倾城态。
雁儿落·斗的满街里闲嗑牙，待罢呵如何罢？空揣着题诗玉版笺，织绵香
作者：乔吉
朝代：元

罗帕。
雁儿落过得胜令·忆别
作者：乔吉
朝代：元

殷勤红叶诗，冷淡黄花市。清江天水笺，白雁云烟字。游子去何之？无处寄新词。酒醒灯昏夜，窗寒梦觉时。寻思，谈笑十年事；嗟咨，风流两鬓丝。
集贤宾
作者：乔吉
朝代：元
体裁：曲

隔纱窗日高花弄影。何处啭流莺。虚飘飘半衾幽梦，困腾腾一枕春酲。合趁著游蜂儿在柳坞花溪，又随著蝴蝶儿过月榭风亭。觉来时在翠云十二屏。恍惚如坠露飞萤。寸肠千万结，长叹两三声。
青歌儿
作者：乔吉
朝代：元
体裁：曲

休央及偷香偷香韩寿。怕惊回两行两行红袖。感谢多情贤太守。我是个放浪江海儒流。傲慢宰相王侯。既然宾主相酬。閒叙笔砚交游。对酒绸缪。交错觥筹。银甲轻搊。金缕低讴。则为它倚着云兜。我控着骅骝。又不是司马江州。商妇兰舟。烟水悠悠。枫叶飕飕。不争我听拨琵琶楚江头。愁泪湿青衫袖。
青歌儿
作者：乔吉
朝代：元
体裁：曲

天那人在这离亭离亭开宴。酒和愁怎生怎生吞咽。狠毒娘下的也么天。情绪绵绵。想柳畔花边。月下星前。共枕同眠。携手凭肩。离暮雨亭轩。望落日山川。问雕鞍何日是归年。俺和你重相见。
骂玉郎
作者：乔吉
朝代：元
体裁：曲

这一双郎才女貌天生下。笋条儿游冶子花朵儿俊娇娃。堪写入风流仕女丹青画。行一步百样娇。笑一声万种妖。歌一曲千金价。
骂玉郎·但些儿头疼眼热我早心惊呀，着疼热只除咱，寻方里药占龟卦。
作者：乔吉
朝代：元

直到吃得粥食，离了卧榻，恰撇得心儿下。
高过随调煞
作者：乔吉
朝代：元
体裁：曲

心事人拔了短筹。有情人太薄倖。他说道三年来到如今五载不回程。好教咱上天远。入地近。泼残生恰便似风内灯。带云：小二哥。唱：比及你见俺那亏心的短命。则我这一灵儿先飞出洛阳城做死科下。
鬼三台
作者：乔吉
朝代：元
体裁：曲

他说起凄凉话。和我也泪不做行儿下。兜的唤回我心猿意马。我是朵娇滴滴洛阳花。呀。险些的露出风流话靶。张延赏云：你这等胡说。你道与你亡妻相类。不道与你做了媳妇罢。正旦唱：这言词道耍来不是耍。这公事道假来不是假。末云：委实似我亡妻。非为借言调戏。正旦唱：他那�拔树寻根张延赏云：韦皋。这是我亲生女儿。你做何人看承。正旦唱：。便似你指鹿道马。
鸳鸯煞
作者：乔吉
朝代：元
体裁：曲

从今后立功名写入麒麟影。结丝萝配上菱花镜。准备着载月兰舟。照夜花灯。畅道朋友同行。尚则怕衣衫不整。毕罢了雪月风花。医可了游荡疏狂病。今日个两眼惺惺。唤的个一枕南柯梦初醒。
鹊踏枝
作者：乔吉
朝代：元
体裁：曲

他见我舞蹁跹。看的做玉婵娟。抹一块鼻凹�沙糖。流两行口角底顽涎。有那等花木瓜长安少年。他每不斟量隔屋撺椽。
鹊踏枝
作者：乔吉
朝代：元
体裁：曲

花比他不风流。玉比他不温柔。端的是莺也消魂。燕也含羞。蜂与蝶花间四友。呆打颏都歇在豆蔻梢头。
鹊踏枝
作者：乔吉
朝代：元
体裁：曲

闹炒炒嫩绿草聒鸣蛙。轻丝丝淡黄柳带栖鸦。碧茸茸杜若芳洲。煖溶溶流水人家。子规声好教人恨。他只待送春归几树铅华。
麻郎儿
作者：乔吉
朝代：元
体裁：曲

他如今管领着金戈铁甲。簇拥着鼓吹鸣笳。他虽是违条犯法。咱无甚势剑铜�。
黄钟尾
作者：乔吉
朝代：元
体裁：曲

你题情休写香罗帕。我寄恨须传鼓子花。且宁心。度岁华。恐年过。生计乏。白文礼云：相公休别寻配偶。小生务要完成此事。正末唱：纵有奢华豪富家。倒赔装奁许招嫁。休想我背却初盟去就他。把美满恩情却丢下。我直着诸人称扬众口誇。红粉佳人配与咱。玉肩相挨手相把。受用全别快活杀。做一对好夫妻出入京华。不强似门外绿杨閒系马下。
滇池
作者：乔坚
朝代：元
体裁：古风

滇水不可涉，石戟参嵯峨。胡能宅蛟龙，但可藏鼋鼍。渚风荡惊湍，乃尔泥滓多。我欲澄其源，应自昆崙阿。才谬谅靡救，临流将奈何。商山紫芝曲，渔父沧浪歌。斯人久不作，千载无清波。
题河尾驿·其一
作者：乔坚
朝代：元
体裁：七言律诗

池上苍山翠作堆，池边花竹映楼台。夜喧灯火庖人语，地覆松花使客来。战马不嘶关柝静，哀猿无语瘴云开。征衣尽拂红尘去，且向邮亭进酒杯。
题河尾驿·其二
作者：乔坚
朝代：元
体裁：七言律诗

苍峰千丈玉槎牙，锦树模糊噪晚鸦。浊水难将明月污，好山多被乱云遮。江村日落人争渡，旅店年丰酒易赊。可是炎方风景别，玄冬开遍野桃花。
上马娇
作者：书会才人
朝代：元
体裁：曲

哎。你个萝卜精。头上青。小衙内云：看起来我是野菜。你怎么骂我做萝卜精。正末唱：坐着个爱钞的寿官厅。面糊盆�专磨镜杨金吾云：俺两个至一清廉有名的。正末唱：。哎。还道你清。清赛玉壶冰。
么篇
作者：书会才人
朝代：元
体裁：曲

谢圣人肯把黎民救。这剑也到陈州怎肯干休。敢着你吃一会家生人肉。哎。看那个无知禽兽。我只待先斩了逆臣头。
乌夜啼
作者：书会才人
朝代：元
体裁：曲

为头儿先吃俺开荒剑。则他那性命不在皇天。刘衙内也可怎生着我行方便。这公事体察完全。不是流传。那怕你天章学士有夤缘。就待乞天恩走上金銮殿。只我个包龙图元铁面。也少不得着您名登紫禁。身丧黄泉。
仙吕点绛唇
作者：书会才人
朝代：元
体裁：曲

则这官吏知情。外合�应。将穷民并。点纸连名。我可便直告到中书省。
仙吕赏花时
作者：书会才人
朝代：元
体裁：曲

只为那连岁灾荒料不收。致使的一郡苍生强半流。因此上粜米去陈州。你将着孩儿保奏。不知他可也分得帝王忧。
倘秀才
作者：书会才人
朝代：元
体裁：曲

我从那及第时三十五六。我如今做官到七十也那八九。岂不闻人到中年万事休。我也曾观唐汉看春秋。都是俺为官的上手。
元和令
作者：书会才人
朝代：元
体裁：曲

则俺个籴米的有甚罪名。和你这粜米的也不乾净。小衙内云：是我打你来。没事没事。由你在那�告我。正末唱：现放着徒流笞杖做下严刑。却不道家家门外千丈坑。则他这得填平处且填平。你可也被人推更不轻。
南吕一枝花
作者：书会才人
朝代：元
体裁：曲

如今那当差的民户喜。也有那乾请俸的官人每怨。急切�称不了包某的心。百般的纳不下帝王宣。我如今暮景衰年。鞍马上实劳倦。如今那普天下人尽言。道一个包龙图暗暗的私行。諕得些官吏每兢兢打战。
双调新水令
作者：书会才人
朝代：元
体裁：曲

叩金銮亲奉帝王差。到陈州与民除害。威名连地震。杀气和霜来。手执着势剑金牌。哎。你个刘衙内且休怪。
后庭花
作者：书会才人
朝代：元
体裁：曲

你道穷民是眼内疔。佳人是颏下瘿。带云：难道你家没王法的。唱：便容你酒肉摊场吃。谁许你金银上秤秤。云：孩儿。你也与我告去。小�古云：父亲。你看他这般权势。只怕告他不得么。正末唱：儿也你快去告不须惊。小�古云：父亲要告他。指谁做證见。正末唱：只指着紫金锤专为照證。小�古云：父亲。證见便有了。却往那�告他去。正末唱：投词院直至省。将冤屈叫几声。诉出咱这实情。怕没有公与卿。必然的要准行。小�古云：若是不准。再往那�告他。正末唱：任从他贼丑生。百般家着智能。遍衙门告不成。也还要上登闻将怨鼓鸣。
呆骨朵
作者：书会才人
朝代：元
体裁：曲

老夫有件事向君王陈奏。只说那权豪每是俺敌头。范学士云：那权豪的老相公待要怎么。正末唱：他便似打家的强贼。俺便似看家的恶狗。他待要些钱和物。怎当的这狗儿紧追逐。只愿俺今日死明日亡。惯的他千自在百自由。
哭皇天
作者：书会才人
朝代：元
体裁：曲

那刘衙内把孩儿荐。范学士怎也就将敕命宣。只今个贼仓官享富贵。全不管穷百姓受熬煎。一刬的在青楼缠恋。那厮每不依钦定。私自加添。盗粜了仓米。乾没了官钱。都送与泼烟花。泼烟花王粉莲。早被俺亲身儿撞见。可便肯将他来轻轻的放免。
天下乐
作者：书会才人
朝代：元
体裁：曲

你比那开封府包龙图少四星。大斗子云：兀那老子休要胡说。他两个是权豪势要的人。休要惹他。正末唱：卖弄你那官清。法正行。多要些也不到的担罪名。二斗子云：这米还尖。再�了些者。小�古云：父亲。他又�了些去了。正末唱：这壁厢去了半斗。那壁厢�了几升。做的一个轻人来还自轻。
太平令
作者：书会才人
朝代：元
体裁：曲

从来个人命事关连天大。怎容他杀生灵似虎如豺。紫金锤依然还在。也将来敲他脑袋。登时间肉拆血洒。受这般罪责。呀。才平定陈州一带。
小梁州
作者：书会才人
朝代：元
体裁：曲

我一点心怀社稷愁。云：张千将马来。张千云：理会的。正末唱：则今日便上陈州。既然心去意难留。他每都穿连透。我则怕关节儿枉生受。
得胜令
作者：书会才人
朝代：元
体裁：曲

呀。你只待钱眼�狠差排。今日个刀口上送尸骸。你犯了萧何律难宽纵。便自有蒯通谋怎救解。你死也休挨。则俺那势剑如风快。你死也应该。谁着你金锤当酒来。
村�迓鼓
作者：书会才人
朝代：元
体裁：曲

只见他金锤落处。恰便似轰雷着顶。打的来满身血迸。教我呵怎生扎挣。也不知打着的是脊梁。是脑袋。是肩井。但觉的刺牙般酸。剜心般痛。剔骨般疼。哎哟天那兀的不送了我也这条老命。
梁州第七
作者：书会才人
朝代：元
体裁：曲

请俸禄五六的这万贯。杀人到三二十年。随京随府随州县。自从俺仁君治世。老汉当权。经了这几番刷卷。备细的究出根原。都只是庄农每争竞桑田。弟兄每分另家缘。俺俺俺宋朝中大小官员。他他他剩与你财主每追徵了些利钱。您您您怎知道穷百姓苦恹恹叫屈声冤。如今的离陈州不远。便有人将咱相凌贱。你也则诈眼儿不看见。骑着马揣着牌自向前。休得要攞袖揎拳。
正宫端正好
作者：书会才人
朝代：元
体裁：曲

自从那云滚滚卯时初。直至日淹淹的申牌后。刚则是无倒断簿领埋头。更被那紫襕袍拘束的我难抬手。我把那为官事都参透。
殿前欢
作者：书会才人
朝代：元
体裁：曲

猛听的叫赦书来。不由我不临风回首笑咍咍。想他父子每倚势挟权大。到今日也运蹇时衰。他指望着赦来时有处裁。怎知道赦未来先杀坏。这一番颠倒把别人贷。也非是他人谋不善。总见的个天理明白。
油葫芦
作者：书会才人
朝代：元
体裁：曲

则这攒典哥哥休强挺。你可敢教我亲自秤。大斗子云：这老的好无分晓。你的银子本少。我怎好多秤了你的。只头上有天哩。正末唱：今世人那个不聪明。我这�转一转如上思乡岭。我这�步一步似入琉璃井大斗子云：则这般秤。八两也还低哩。正末唱：。秤银子秤得高。做量米科：二斗子云：我量与你米。打个鸡窝。再�了些。小�古云：父亲。他那边又�了些米去了。正末唱：哎量米又量的不平。元来是八升㗇小斗儿加三秤。只俺这银子短二两。怎不和他争。
沽美酒
作者：书会才人
朝代：元
体裁：曲

小衙内做事歹小�古且宁奈。也是他自结下冤雠怎得开。非咱忒煞。须偿还你这亲爷债。
混江龙
作者：书会才人
朝代：元
体裁：曲

做的个上梁不正。只待要损人利己惹人憎。他若是将咱刁蹬。休道我不敢掀腾。柔软莫过溪涧水。到了不平地上也高声。他也故违了皇宣命。都是些吃仓廒的鼠耗。咂脓血的苍蝇。
滚绣球
作者：书会才人
朝代：元
体裁：曲

待不要钱呵怕违了众情。待要钱呵又不是咱本谋。只这月俸钱做咱每人情不彀。张千云：老相公平日是个不避权豪势要之人也。正末唱：我和那权豪每结下些山海也似冤雠。曾把个鲁斋郎斩市曹。曾把个葛监军下狱囚。剩吃了些众人每毒咒。张千云：老相公。如今虽然年老。志气还在哩。正末唱：到今日一笔都勾。从今后不干己事休开口。我则索会尽人间只点头。倒大来优游。
滚绣球
作者：书会才人
朝代：元
体裁：曲

有一个楚屈原在江上死。有一个关龙逢刀下休。有一个纣比干曾将心剖。有一个未央宫屈斩了韩侯。吕夷简云：待制。我想张良坐筹帷幄之中。决胜千里之外。辅佐高祖。定了天下。见韩信遭诛彭越被醢。遂辞去侯爵愿从赤松子游。真有先见之明也。正末唱：那张良呵若不是疾归去。韩魏公云：那越国范蠡。扁舟五湖。却也不弱。正末唱：那范蠡呵若不是暗奔走。这两个都落不的完全尸首。我是个漏网鱼怎再敢吞钩。不如及早归山去。我则怕为官不到头。枉了也干求。
煞尾
作者：书会才人
朝代：元
体裁：曲

河涯边趱运下些粮。仓廒中囤塌下些筹。只要肥了你私囊也不管民间瘦。带云：我如今到那�呵。唱：敢着他收了蒲蓝罢了斗同张千下。
牧羊关
作者：书会才人
朝代：元
体裁：曲

当日离豹尾班多时分。今日在狗腿湾行近远。避甚的马后驴前。我则怕按察司迎着。御史台撞见。本是个显要龙图职。怎伴着烟月鬼狐缠。可不先犯了个风流罪。落的价葫芦提罢俸钱。
牧羊关
作者：书会才人
朝代：元
体裁：曲

这厮马头前无多说。今日在驿亭中誇大言。信人生不可无权。哎。则你个祗候王乔诈仙也那得仙。张千奠酒科云：我若不救你两个呵。这酒就是我的命。做见正末怕科云：兀的不諕杀我也。正末唱：諕的来面色如金纸手脚似风颠。老鼠终无胆。猕猴怎坐禅。
耍孩儿
作者：书会才人
朝代：元
体裁：曲

你积趱的金银过北斗。你指望待天长地久。看你那于家为国下场头。出言语不识娘羞。我须是笔尖上挣䦟来的千钟禄。你可甚剑锋头博换来的万户侯。衙内云：老府尹。我也不怕你。正末唱：你那�休誇口。你虽是一人为害。我与那陈州百姓每分忧。
胜葫芦
作者：书会才人
朝代：元
体裁：曲

都只待遥指空中雁做羹。那个肯为朝廷。杨金吾云：你那老匹夫。把朝廷来压我哩。我不怕。我不怕。正末唱：有一日受法餐刀正典刑。恁时节钱财使罄。人亡家破。方悔道不廉能。
脱布衫
作者：书会才人
朝代：元
体裁：曲

我从来不劣方头。恰便似火上浇油。我偏和那有势力的官人每卯酉。谢大人向朝中保奏。
赚煞尾
作者：书会才人
朝代：元
体裁：曲

做官的要了钱便糊突。不要钱方清正。多似你这贪污的枉把皇家禄请。带云：你这害民的贼。也想一想差你开仓粜米。是为着何来。唱：兀的赈济饥荒你也该自省。怎倒将我一锤儿打坏天灵。小�古云：父亲。我几时告去。正末唱：则今日便登程。直到王京。常言道厮杀无如父子兵。拣一个清耿耿明朗朗官人每告整。和那害民的贼徒折證。小�古云：父亲。可是那一位大衙门告他去。正末叹云：若要与我陈州百姓除了这害呵。唱：则除是包龙图那个铁面没人情下。
金盏儿
作者：书会才人
朝代：元
体裁：曲

你道你奉官行。我道你奉私行。俺看承的一合米关着八九个人的命。又不比山麋野鹿众人争。你正是饿狼口�夺脆骨。乞儿碗底觅残羹。我能可折升不折斗。你怎也图利不图名。
隔尾
作者：书会才人
朝代：元
体裁：曲

听说罢气的我心头颤。好着我半晌家气堵住口内言。直将那仓库�皇粮痛作践。他便也不怜。我须为百姓每可怜。似肥汉相博我着他只落的一声儿喘同旦儿下。
雁儿落
作者：书会才人
朝代：元
体裁：曲

难道你王粉头直恁騃。偏不知包待制多谋策。你道是接仓官有大钱。怎么的见府尹无娇态。
青哥儿
作者：书会才人
朝代：元
体裁：曲

虽然是输赢输赢无定。也须知报应报应分明。难道紫金锤就好活打杀人性命。我便死在幽冥。决不忘情。待告神灵。拿到阶庭。取下招承。偿俺残生。苦恨才平。若不沙则我这双儿鹘鸰也似眼中睛。应不瞑。
驻马听
作者：书会才人
朝代：元
体裁：曲

你只要钱财。全不顾百姓每贫穷一味的刻。今遭杻械。也是你五行福谢做了半生灾。只见他向前呵如上吓魂台。往后呵似入东洋海。投至的分尸在市街。我着你一灵儿先飞在青霄外。
黄钟煞尾
作者：书会才人
朝代：元
体裁：曲

不忧君怨和民怨。只爱花钱共酒钱。今日个家破人亡立时见。我将你这害民的贼鹰鹯。一个个拿到前。势剑上性命捐。莫怪咱不矜怜。你只问王家的那泼贱。也不该着我笼驴儿步行了偌地远同张千下。
和年弟闻人枢京城杂诗·其一
作者：买闾
朝代：元
体裁：五言律诗

凤诏颁初罢，花阴转玉墀。盐梅调鼎餗，丝竹奏咸池。风静炉烟直，云开扇影移。紫薇花下客，争赋夺袍诗。
和年弟闻人枢京城杂诗·其二
作者：买闾
朝代：元
体裁：五言律诗

霄汉楼台涌，春风燕雀飞。樱桃臣旧赐，苜蓿马新肥。清漏传银箭，红云护衮衣。穷经晚进士，惭授一官归。
春雨有感
作者：买闾
朝代：元
体裁：五言律诗

晓雨连山白，春云压地阴。丛篁栖雀乱，芳草落花深。水阔西江眼，天长北阙心。孤桐閒在壁，忍操越南音。
雪
作者：买闾
朝代：元
体裁：五言律诗

朔风吹破屋，曙雪下缤纷。六合浑清气，千山尽白云。老蛟深闭蛰，独雁远呼群。想像西湖路，梅花瘦几分。
题叶隐居雪篷
作者：买闾
朝代：元
体裁：七言律诗

朔风吹雪满溪湾，一叶凭虚独往还。击楫正思歌玉树，举头惊见失青山。晓穷沧海模糊外，夜泛银河浩荡间。笑杀当年韩刺史，苦寒骑马渡蓝关。
春日田园杂兴
作者：了慧
朝代：元

平畴水绕径微分，小圃云深景不繁。此处农桑虽是僻，多情莺燕不嫌村。倦眠芳草閒黄犊，静对幽花倒绿尊。见说弓旌方四出，欲更名姓掩衡门。
吊古行
作者：于介翁
朝代：元

苍梧之南湘水头，烟波逐客增离忧。重瞳葬去閟白日，双娥贞佩摇清秋。江空夜闻鬼对泣，泣罢仍为鼓瑶瑟。瑟声渐杳江声长，丹枫坠影霜华白。临江被发招帝魂，拔剑欲斫东流奔。东流无穷帝不返，呜呼薄俗奚由敦。
感古引
作者：于介翁
朝代：元

建安天下如溃瓜，一榻之外非吾家。黄屋飘飖定何许，龙为鱼兮鼠为虎。老瞒诈力敢欺天，朵颐羊鼎方垂涎。紫髯将军一攘臂，控荆引越三千里。慷慨山东大耳儿，南飞乌鹊栖无枝。草庐一语君臣契，目中久矣无吴魏。堂堂大义凛不磨，灵关剑閤争嵯峨。昨夜西南一星落，六尺之孤竟谁托。渭水旌旗归故都，江上空存八阵图。抱膝长歌出师表，古柏苍苍为谁老。
度车庸关思亲
作者：于仲元
朝代：元
体裁：七言律诗

车庸之关高嵯峨，霜乾水浅寒无波。大风捲沙聚作岭，火车碾断深成河。商女蹋歌吃马乳，胡儿行鼓搥骆驼。斜阳驻马一回首，故乡万里秋云多。
仙吕·点绛唇
作者：于伯渊
朝代：元

漏尽铜龙，香消金凤，花梢弄，斜月帘栊，唤醒相思梦。
后庭花·绣床铺绿剪绒，花房深红守宫。豆蔻蕊梢头嫩，绛纱香臂上封。
作者：于伯渊
朝代：元

恨匆匆，寻些儿闲空，美甘甘两意通，喜孜孜一笑中。
天下乐·半点儿花钿笑靥中，娇红，酒晕浓，天生下没褒弹的可意种。翰
作者：于伯渊
朝代：元

林才咏不成，丹青笔画不同，可知道汉宫画爱宠。
寄生草·他生的倾城貌，绝代容。弄春情漏泄的秋波送，秋波送搬斗的春
作者：于伯渊
朝代：元

山纵，春山纵勾引的芳心动。
鬓花腮粉可人怜，翠衾鸳枕和谁共。
幺·情尤重，意转浓，恰相逢似晋刘晨误入桃源洞，乍相逢似楚巫娥暂赴
作者：于伯渊
朝代：元

阳台梦，害相思似庾兰成愁赋香奁咏。
你这般玉精神花模样赛过玉天仙，我待要锦缠头珠络索盖下一座花胡同。
幺篇·云鬓松，星眼朦胧，锦被重重，罗袜弓弓，粉汗溶溶。那些儿风流
作者：于伯渊
朝代：元

受用，兀的不两意浓。
言行功容，四德三从，孟光合配梁鸿，怎教他齐眉举案劳尊重，俏书生别有家风。
金荷烧尽良宵永，怜香惜玉，倚翠偎红。
油葫芦·鸾镜光函百炼铜，端详了这玉容。似嫦娥出现广寒宫，衬桃腮巧
作者：于伯渊
朝代：元

注铅华莹，启朱唇呵暖兰膏冻。
着粉呵则太白，施朱呵则太红。
鬓蝉低娇怯香云重，端的是占断绮罗丛。
混江龙·绣帏春重，趁东风培养出牡丹丛。流苏斗帐，龟甲屏风。七宝妆
作者：于伯渊
朝代：元

奁明彩钿，一帘香雾袅熏笼；慢卷起金花孔雀，锦屏开绿水芙蓉。
鸦翅袒金蝉半妥，翠云偏朱凤斜松，眉儿扫杨柳双弯浅碧，口儿点樱桃一颗娇红；眼如珠光摇秋水，脸如连花笑春风。
鸾钗插花枝蹀躞，凤翘悬珠翠玲珑；胭脂蜡红腻锦犀盒，蔷薇露滴注玻璃瓮。
端详了艳质，出落着春工。
混江龙·绣帏春重，趁东风培养出牡丹丛。流苏斗帐，龟甲屏风。七宝妆
作者：于伯渊
朝代：元

奁明彩钿，一帘香雾袅薰笼；慢卷起金花孔雀，锦屏开绿水芙蓉。
鸦翅袒金蝉半妥，翠云偏朱凤斜松，眉儿扫杨柳双弯浅碧，口儿点樱桃一颗娇红；眼如珠光摇秋水，脸如连花笑春风。
鸾钗插花枝蹀躞，凤翘悬珠翠玲珑；胭脂蜡红腻锦犀盒，蔷薇露滴注玻璃瓮。
端详了艳质，出落着春工。
赚煞·花月巧梳妆，脂粉娇调弄，没乱杀看花的眼睛，更那堪心有灵犀一
作者：于伯渊
朝代：元

点通，恼春光烂熳娇慵，莫不是蕊珠宫天上飞琼。
走向瑶台月下逢。
比及他彩灯照梦，且看咱隔墙儿窥宋，俊宠儿娇怯海棠风。
那咤令·露春纤玉葱，扫眉尖翠峰，清香含玉容。整花枝翠丛，插金钗玉
作者：于伯渊
朝代：元

褪罗衣翠绒，缕金妆七宝环，玉簪挑双珠凤，比西施宜淡宜浓。
金盏儿·脸霞红，眼波横。见人羞推整双头凤。柳情花意媚东风。钿窝儿
作者：于伯渊
朝代：元

里粘晓翠，腮斗儿上晕春红。
包藏着风月约，出落着雨云踪。
喜雪
作者：于昌文
朝代：元
体裁：七言律诗

肃肃谁将满院清，岁寒台柏自中庭。朝来踏破寻梅路，夜半惊回折竹声。千尺威棱龙露甲，一襟冰玉鹤归丁。银花点点丰年兆，预报山城酒价平。
题金鳌山
作者：于演
朝代：元

金鳌之山金碧浮，重玄宝坊居上头。钟声夜度海门月，树色远揽丰山秋。龙伯国人真妙手，掣此巨灵镇江口。丹丘逸士来跨之，石洼为尊江当酒。黄须天子七宝鞭，黄头渔郎棹江船。百年尘迹果何在，芒砀云去山苍然。历试诸难固天造，中兴开国何草草！腹心有疾日月昏，英雄无声天地老。两宫不归汴水流，此地空传帝子游。惜无健笔驱风雨，一洗江山万古愁。
以满城风雨近重阳分韵得近字
作者：于立
朝代：元

梧竹幽深霜未陨，置酒高堂洗嚣坌。菊英已泛紫霞觞，桂子尚飘金屑粉。春潮晕脸笑颜酡，远山入眼修眉近。颠风折岳江倒流，人间何事糟丘饮。
分得乌夜啼送朱长元赴胶州同知
作者：于立
朝代：元

城头乌夜啼，还过上林栖。上林高树多好枝，归飞哑哑东复西。起看江月沈江底，使君远游中夜起。软红陌上踏青阳，快马犹龙车似水。乌夜啼，啼送君。驱车出门风欲薰，东方日出如车轮。
听雪斋以夜色飞花合春声度水深分韵得飞字
作者：于立
朝代：元

暮雪密成围，寒侵酒力微。度窗闻暗响，启户见斜飞。渐觉明书幌，时来近舞衣。酣歌过午夜，香霭正霏霏。
和西湖竹枝词二首
作者：于立
朝代：元

侬家住在涌金门，青见高峰白见云。岭上已无丞相宅，湖边犹有岳王坟。杨柳树头双鹁鸪，雨来逐妇晴来呼。鸳鸯到死不相背，双飞日日在西湖。
和西湖竹枝词二首·其一
作者：于立
朝代：元

侬家住在涌金门，青见高峰白见云。岭上已无丞相宅，湖边犹有岳王坟。
和西湖竹枝词二首·其一
作者：于立
朝代：元
体裁：词

侬家住在涌金门，青见高峰白见云。岭上并无丞相宅，湖边犹有岳王坟。
和西湖竹枝词二首·其二
作者：于立
朝代：元

杨柳树头双鹁鸪，雨来逐妇晴来呼。鸳鸯到死不相背，双飞日日在西湖。
响屧廊
作者：于立
朝代：元

山中老禅寂，同坐说吴王。时有风前叶，铮然下屧廊。
夜梦家兄又梦陈敬初
作者：于立
朝代：元

我来与君同作客，前年共住江边宅。君骑快马事远游，我亦流离去乡国。君家慈亲犹未老，眼前骨肉仍相保。三人兄弟何人强，之子文章最称好。我家老兄浙水滨，老兄比弟家尤贫。五年零落不可见，迢迢归梦还相亲。人闻梦中相尔汝，傍人不知梦中语。起来明月满虚庭，丹枫堕影天霜雨。秋风江上生白波，秋江萧萧鸿雁多。迟君不来知奈何，聊复慷慨成悲歌，聊复慷慨成悲歌。
姚子章人回知骑从在杭即欲渡江一见递中得书闻已归玉山中遂成怅然因寄
作者：于立
朝代：元

闻住西湖十日还，冷泉亭下水潺湲。钱塘东去直到海，于越南来总是山。情逐断猿明月夜，兴随孤鸟白云间。玉山池馆花无数，应待幽人一破颜。
寄卢益修
作者：于立
朝代：元

山中旧屋近如何，想见凉云长薜萝。剡水舟回应载雪，山阴帖在可笼鹅。相思坐使岁华晚，顾影空怜月色多。惆怅何人赋《招隐》，淮南桂树不胜歌。
寄陈敬德
作者：于立
朝代：元

郭外何曾有杜鹃，客中情绪自堪怜。清明过了梨花谢，风景依然似去年。
寓月溪寄玉山兼怀德辅
作者：于立
朝代：元

玉山山中春又回，看春还又几人来。堂前梧竹性所爱，溪上桃花眼见栽。顾况题诗皆好句，王褒作赋最多才。何时舣棹娄江曲，共听弹琴坐石苔。
平远楼
作者：于立
朝代：元

对酒川光湿，钩檐爽气浮。地从天际没，水近日边流。树密烟藏寺，蘋生绿满洲。幽人有佳兴，于此一登楼。
归越次郯九成韵
作者：于立
朝代：元

雪消汀草碧，行子理归舟。落日千山暮，清江万里流。萧萧鸣去马，渺渺没轻鸥。自笑清狂者，真成汗漫游。
拥翠堂诗卷
作者：于立
朝代：元

幽人结屋江边住，俗声不到题诗处。门前惟有树扶疏，檐间只许云来去。落花如雨东风狂，绿阴满地春茫茫。一声啼鸟惊梦破，翠屏浅印烟峰长。海绡轻薄烟霏暝，空碧无痕湛清影。天风吹落竽籁寒，岚光湿透衣裳冷。我生已有遗世心，便欲长往穷幽寻。微茫楼观不可到，云林冥冥苔碧深。
春辉楼以攀桂仰天高分韵得天字
作者：于立
朝代：元

飞楼高倚玉绳边，两两青娥舞绣筵。北斗倒悬江动石，清秋不尽水如天。故人相见风尘际，此夜同看海月圆。明夕光华应更好，买花重上泛湖船。
暮春偶书
作者：于立
朝代：元

沈沈柳巷无行迹，惟见帘前落絮频。小雨欲晴先酿暖，轻阴拂地不惊尘。已知春事无多日，解醉花前有几人。深院时时剪刀响，倩谁裁制小乌巾。
柳塘春口占四首
作者：于立
朝代：元

江浦雪消杨柳春，槛下新水碧粼粼。嫁得东风最轻薄，吹荡柔条拂著人。正月已尽寒未收，柳塘曲曲带平流。青丝银瓶送美酒，赤栏画桥横钓舟。日落大堤杨柳明，栖乌也复可怜生。若待清明花似雪，风光多属上林莺。嫩绿新生杨柳枝，轻风故故向人吹。春波不尽东流意，折得柔条欲遗谁。
柳塘春口占四首·其一
作者：于立
朝代：元

江浦雪消杨柳春，槛下新水碧粼粼。嫁得东风最轻薄，吹荡柔条拂著人。
柳塘春口占四首·其三
作者：于立
朝代：元

日落大堤杨柳明，栖乌也复可怜生。若待清明花似雪，风光多属上林莺。
柳塘春口占四首·其二
作者：于立
朝代：元

正月已尽寒未收，柳塘曲曲带平流。青丝银瓶送美酒，赤栏画桥横钓舟。
柳塘春口占四首·其四
作者：于立
朝代：元

嫩绿新生杨柳枝，轻风故故向人吹。春波不尽东流意，折得柔条欲遗谁。
桐轩晓坐
作者：于立
朝代：元

□□东轩树，微飙散清影。凉生□□移，露滴秋阴冷。寥寥鸣凤来，历历啼乌静。徘徊未成□，月明下金井。
梧竹谣
作者：于立
朝代：元

凤来住高梧，枝高梧叶老。秋风吹月明，夜夜栖啼鸟。不如池边竹千尺，露叶霜筠照寒碧。今年结实苦未多，明年实多凤来食。
次韵·其一
作者：于立
朝代：元

过雨收残暑，西来水似天。秋风生柁尾，明月落尊前。惨澹依山寺，欹斜下濑船。清歌不成调，思尔枕书眠。
次韵鉴中八咏 其七 缥碧楼
作者：于立
朝代：元

楼居本高明，况在松竹间。溪流深几尺，新雨过前山。浮云多变态，好鸟亦间关。偃蹇楼中人，对酒还开颜。
次韵鉴中八咏 其五 鉴湖
作者：于立
朝代：元

我爱鉴湖水，明如照胆铜。澄清若有待，浑浊那能蒙。当时贺知章，富贵如苓通。岂无一亩地，来筑仙人宫。
次韵鉴中八咏 其八 芬陀室
作者：于立
朝代：元

视心如莲花，净明涵十虚。出泥本无垢，露体皆真如。大千入一息，晏坐忘百须。陶公虽饮酒，时能到林庐。
次韵鉴中八咏 其四 梅山
作者：于立
朝代：元

梅山如积翠，的皪手堪捧。遥遥仙人尉，盘盘故时陇。丹泉清可鉴，石乳甘于湩。行将解尘缨，于焉蹈高踵。
次韵鉴中八咏·种山
作者：于立
朝代：元

青山削芙蓉，上有浮云生。窈窕俯长流，逶迤带重城。朝光散霞彩，暮色涵空青。鸱夷去不回，遗尔千古名。蓬莱失左股，负以垂天翼。中有仙人居，珠宫灿瑶席。凝云不飞去，化作轮囷石。弹琴坐石上，长忆三山客。会稽山水国，崇山幽事多。当时觞咏处，春净花颜酡。磊落黄金罍，玲珑白玉珂。行乐须及时，美人在丘阿。梅山如积翠，的皪手堪捧。遥遥仙人尉，盘盘故时陇。丹泉清可鉴，石乳甘于湩。行将解尘缨，于焉蹈高踵。我爱鉴湖水，明如照胆铜。澄清若有待，浑浊那能蒙。当时贺知章，富贵如苓通。岂无一亩地，来筑仙人宫。驱车晓行迈，行行出郊郭。断冈屹崇墉，虚籁殷灵壑。雨深瑶草长，风定松花落。西山有爽气，逍遥倚晴阁。楼居本高明，况在松竹间。溪流深几尺，新雨过前山。浮云多变态，好鸟亦间关。偃蹇楼中人，对酒还开颜。视心如莲花，净明涵十虚。出泥本无垢，露体皆真如。大千入一息，晏坐忘百须。陶公虽饮酒，时能到林庐。
次韵鑑中八咏·其一
作者：于立
朝代：元
体裁：古风

青山削芙蓉，上有浮云生。窈窕俯长流，逶迤带重城。朝光散霞彩，暮色涵空青。鸱夷去不回，遗尔千古名。
次韵鑑中八咏·其三
作者：于立
朝代：元
体裁：古风

会稽山水国，崇山幽事多。当时觞咏处，春净花颜酡。磊落黄金罍，玲珑白玉珂。行乐须及时，美人在丘阿。
次韵鑑中八咏·其二
作者：于立
朝代：元
体裁：古风

蓬莱失左股，负以垂天翼。中有仙人居，珠宫灿瑶席。凝云不飞去，化作轮囷石。弹琴坐石上，长忆三山客。
次韵鑑中八咏·其六
作者：于立
朝代：元
体裁：古风

驱车晓行迈，行行出郊郭。断冈屹崇墉，虚籁殷灵壑。雨深瑶草长，风定松花落。西山有爽气，逍遥倚晴阁。
水殿图
作者：于立
朝代：元

羊车欲过玉阑东，雉扇微开水殿风。白凤徘徊金井月，凉阴半在碧梧桐。
水调歌头
作者：于立
朝代：元

微红晕双脸，浑黛写新愁。好似霓裳仙侣，曾向月中游。忆得影娥池上，金粟盈盈满树，风露九天秋。折取一枝去，簪向玉人头。夜如年，天似水，月如钩。只恐芳时暗换，脉脉背人流。莫唱竹西古调，唤醒三生杜牧，遗梦绕扬州。醉跨青鸾去，双阙对琼楼。
泊阊门次玉山韵
作者：于立
朝代：元

渌水秋风荡桨船，白蘋洲上月初弦。清光半入红窗里，照见羁人夜不眠。
渔庄
作者：于立
朝代：元

二月春水生，三月春波阔。东风杨柳花，江上鱼吹沫。放船直入云水乡，芦荻努芽如指长。船头濯足歌沧浪，兰杜吹作春风香。得鱼归来三尺强，有酒在壶琴在床。长安市上人如蚁，十丈红尘埋马耳。渔庄之人百不理，醉歌长在渔庄底。
渔庄以解钓鲈鱼有几人平声字分韵得鲈字
作者：于立
朝代：元

波光月色净涵虚，炯若清冰在玉壶。水槛夜凉栖翡翠，钓竿秋静拂珊瑚。杯行玉手琼英酒，鲙斫金盘雪色鲈。书卷诗篇不知数，为君题作辋川图。
渔庄欸歌二首
作者：于立
朝代：元

芙蓉千树齐临水，橘柚满林都是霜。饮罢玉人归别院，只留明月照渔庄。对酒清歌窈窕娘，持杯劝客手生香。袖中藏得双头橘，一半青青一半黄。
渔庄欸歌二首·其一
作者：于立
朝代：元

芙蓉千树齐临水，橘柚满林都是霜。饮罢玉人归别院，只留明月照渔庄。
渔庄欸歌二首·其二
作者：于立
朝代：元

对酒清歌窈窕娘，持杯劝客手生香。袖中藏得双头橘，一半青青一半黄。
湖光山色楼以冻合玉楼寒起粟分韵得楼字
作者：于立
朝代：元

凝云变晴景，积雪满山丘。公子延绮席，美人回綵舟。逶迤度飞阁，窈窕接层楼。微飙散轻霭，寒光抱空浮。勿云歌钟乐，适为窭者忧。愿言均此施，荣名及千秋。
湖光山色楼口占四首
作者：于立
朝代：元

长烟落日孤鸟没，野岸平畴新水多。有客倚栏成独啸，白蘋洲上起渔歌。团团绿树野人家，一道官河紫楝花。柳外时时啼布谷，林间轧轧响缫车。秧地已是三时雨，草阁风生五月凉。薝卜开花浑似雪，枇杷著子已全黄。晚烟晴树绕楼台，别浦荷花远近开。芳草茫茫随地远，野帆片片向人来。
湖光山色楼口占四首·其一
作者：于立
朝代：元

长烟落日孤鸟没，野岸平畴新水多。有客倚栏成独啸，白蘋洲上起渔歌。
湖光山色楼口占四首·其三
作者：于立
朝代：元

秧地已是三时雨，草阁风生五月凉。薝卜开花浑似雪，枇杷著子已全黄。
湖光山色楼口占四首·其二
作者：于立
朝代：元

团团绿树野人家，一道官河紫楝花。柳外时时啼布谷，林间轧轧响缫车。
湖光山色楼口占四首·其四
作者：于立
朝代：元

晚烟晴树绕楼台，别浦荷花远近开。芳草茫茫随地远，野帆片片向人来。
漫兴一首呈玉山主人
作者：于立
朝代：元

五月田家未足秧，壖边水鹳近人长。溪流到海无百里，潮汛乘风矢万航。春树暮云迷远近，南山北斗自低昂。相思相见真如梦，莫惜题诗卧草堂。
玉山佳处
作者：于立
朝代：元

春风昨夜起，吹荡沧江水。幽人渺何许？乃在玉山里。玉山秀色何崔嵬，沧江之水长萦回。萦回不尽绕山去，但见满谷桃花开。草肥青野鹿呦呦，花下残棋暮不收。邻家野老长携酒，溪上渔郎或舣舟。幽人读书忘世虑，结屋山中最佳处。世上红尘空白头，束书我欲山中去。
玉山佳处联句
作者：于立
朝代：元

玉山山中清昼长，偶来池上据胡床。桐阴竹色不见日，水气荷风多是凉。鱼度波心行个个，鹤来林下舞跄跄。嫩篁承宇清摇帻，文藻萦波绿映裳。每爱汤休诗句好，独怜贺监醉时狂。饭输香积真成愧，酒送金茎或可尝。冰盌泠泠寒欲冻，莼丝细细滑仍香。濯缨聊复？清溜，结佩还须撷野芳。世上黄尘方没马，山中白石忽为羊。诗成醉卧不知处，翠雨霏霏满竹房。
玉山佳处联句
作者：于立
朝代：元
体裁：七言排律

玉山山中清昼长，偶来池上据胡床。桐阴竹色不见日，水气荷风多是凉。鱼度波心行个个，鹤来林下舞跄跄。嫩篁承宇清摇帻，文藻萦波绿映裳。每爱汤休诗句好，独怜贺监醉时狂。饭输香积真成愧，酒送金茎或可尝。冰碗泠泠寒欲冻，莼丝细细滑仍香。濯缨聊复�清溜，结佩还须撷野芳。世上黄尘方没马，山中白石忽为羊。诗成醉卧不知处，翠雨霏霏满竹房。
玉山席上次曹新民韵
作者：于立
朝代：元

绿树当门过屋高，满溪新水系双舠。千林夜色悬青雨，万顷晴云捲素涛。鹦鹉倾杯传翠袖，琵琶度曲响金槽。扬雄赋就风流甚，制得轻红小袖袍。
玉山草堂以冰衡玉壶悬清秋分韵得悬字
作者：于立
朝代：元

芝草琅玕遍石田，采英撷秀入芳筵。白鱼作鲙明于雪，绿蚁倾樽吸似川。潭底行云秋共迥，檐间高树月初悬。山僧醉说无生法，金粟天花落满前。
玉笙谣玉山席上赠周生时铁厓同赋
作者：于立
朝代：元

十三学神仙，十五能吹笙。仙人王子晋，同上凤凰翎。丹山凤凰十七声，钧天按节皆和鸣。西游瑶池谒熊□，董家双成最娉婷。桂殿初凉湿秋露，鹅管吹烟隔轻素。缥缈新声汎紫霞，□曲每得周郎顾。铁厓仙人横铁笛，几度周郎蒙赏识。同向维山弄月明，九点齐州暮烟碧。
用陈敬初雨中见寄有过湖别墅意
作者：于立
朝代：元

似闻茅屋傍清溪，杨柳青青水拍堤。醉里不知家远近，望中惟见树高低。溪云出洞欲行雨，江石穿波不染泥。何日扁舟过湖去，竹间取次著新题。
碧梧翠竹堂以暗水流花径春星带草堂分韵得径字
作者：于立
朝代：元

玉山之堂俯吴甸，对酒凭高发清兴。碧梧翠竹昼生阴，金盌蔗浆寒欲凝。亭亭双凤蹋长筵，寂寂孤莺度深径。请君更尽双玉壶，绛蜡银屏破昏暝。
碧梧翠竹堂以暗水流花径春星带草堂分韵得径字
作者：于立
朝代：元
体裁：古风

玉山之堂俯吴甸，对酒凭高发清兴。碧梧翠竹昼生阴，金碗蔗浆寒欲凝。亭亭双凤蹋长筵，寂寂孤莺度深径。请君更尽双玉壶，绛蜡银屏破昏暝。
碧梧翠竹堂以碧梧栖老凤凰枝分韵得枝字
作者：于立
朝代：元

新阳散微雪，薄霭凝春姿。逍遥桐轩下，命侣酬芳时。轻风荡微和，酒面浮晴漪。娟娟明月钩，挂在珊瑚枝。
秋华亭以天上秋期近分韵得期字
作者：于立
朝代：元

溪上新亭绝萧爽，四檐高树碧参差。香浮金粟秋盈把，凉沁琼花月满枝。路近东山深窈窕，水通遥汉共逶迤。银瓶细泻深杯酒，罗扇新题小字诗。曲倚瑶筝声累咽，歌停翠琯舞频攲。露零菡萏枝枝谢，风入梧桐叶叶吹。每忆天孙候河鼓，更烦星使问秋期。道林明日难为别，更约山公醉习池。
胡琴谣赠张猩猩
作者：于立
朝代：元

绛绡羃帐春云热，银蜡摇光眼生缬。猩猩对客轧胡琴，紫龙衔丝度幽咽。新莺出谷调高声，间关泻出春风情。珊瑚击碎琅玕折，凤凰夜叫离鸾惊。舞停回雪歌停扇，一曲《梁州》犹未遍。细数骊珠下玉盘，百尺冰丝贯成串。锦瑟无声帝子愁，湘波摇江江倒流。西风忽起茯苓浦，吹下满天鸿雁秋。张猩猩，更坐调一曲，玉轴银弦再三促。为君写作胡琴谣，西夏郎官面如玉。
至元戊寅四月十九日风雷大作村民以为龙王嫁女予作诗以纪之
作者：于立
朝代：元

西方龙君嫁龙女，雷车彭彭载风雨。神奸夜邀髑髅语，碧草无光愁露渚。鲛人献绡珠泪泣，鸾裾行烟翠痕湿。阿鬟娇小不成妆，帝与桑田汤沐邑。胭脂紫玉吹海腥，阳侯击浪玻璃声。湖边地皮薄如纸，长堤卷作长河水。
舟中作次玉山韵
作者：于立
朝代：元

落日清江好放船，西风满棹未须牵。鲸鲵已静波澄海，鸿雁初来水接天。过眼风光如隔梦，近人风月也堪怜。归来尚有黄花在，暂醉佳人锦瑟前。
芝云堂以古乐府分题赋得短歌行
作者：于立
朝代：元

白日苦易短，百岁良非长。今日花间露，明朝草上霜。黄河无停波，浩浩东入海。弱水隔神山，灵药何由采。羲和总六辔，苍龙挟其辀。回车谒王母，蛾眉生素秋。虞渊沈暮景，忽在扶桑颠。孰知青天上，年年葬神仙。尊中有美酒，潋滟浮春香。调笑青霞侣，婵娟紫云娘。今日不饮酒，奈此白日何？来者日益少，去者日已多。太极那能穷，浑沌不可补。不如醉乡人，一息同千古。谁云刀圭药，可以养神骨。天运未可期，且尽杯中物。
花游曲和铁厓先生
作者：于立
朝代：元

煖云著柳春濛濛，绵航两旗杨柳风。美人娟娟锦船里，约烁瞳人剪秋水。阿鬟养花花满门，洗花染作真朱裙。窈窕行烟蹋烟步，野棠乱落麒麟墓。东风扑天驱马来，露香翠泣鸳鸯杯。玉箸丁东鸣碧椀，鸾箫二尺猩红板。琼花起舞歌竹西，铁崖酣春写春题。幽绪不凭蜂蝶使，怨绝冰丝弦第四。便裁雌霓作云笺，写入花游第几篇。
花游曲和铁厓先生
作者：于立
朝代：元
体裁：古风

煖云著柳春濛濛，绵航两旗杨柳风。美人娟娟锦船里，约烁瞳人剪秋水。阿鬟养花花满门，洗花染作真朱裙。窈窕行烟蹋烟步，野棠乱落麒麟墓。东风扑天驱马来，露香翠泣鸳鸯杯。玉箸丁东鸣碧碗，鸾箫二尺猩红板。琼花起舞歌竹西，铁崖酣春写春题。幽绪不凭蜂蝶使，怨绝冰丝弦第四。便裁雌霓作云笺，写入花游第几篇。
范宽小雪山
作者：于立
朝代：元

山人昔日住山中，山中酒熟蒲萄红。山人醉卧呼不醒，浩荡十日吹天风。梦驾天风度寥泬，贝阙珠宫互明灭。玉龙千尺拥冰髯，手挹银河弄明月。仙人劝我金屈卮，更吹白玉双参差。东风琪树花如雪，千片万片凌空飞。恍恍魂神逐烟雾，起来却蹋孤山路。瑶华满地不堪拾，骑驴直上梅花墓。范宽善画老有神，恍然见我梦中身。烦君更向溪桥畔，为写当时踏雪人。
观牡丹有感
作者：于立
朝代：元

摇摇红影一枝斜，看舞东风两髻娃。堪笑年年未归客，借人池馆赏春花。
赠松崖隐者
作者：于立
朝代：元

沧江之水清如空，长林沓嶂高巃嵷。何人于此憩幽寂，白云满地迷行踪。层崖苍苍如积雪，巨灵手擘芙蓉裂。苍官须鬣老岁寒，地位清高两孤绝。根蟠重阴神鬼会，节抱太始冰霜结。上有六月天风声，下有百尺之玄冰。门前夜半山月落，子规叫绝烟霏冥。隐君此意人莫识，高比青松坚比石。石上薜萝聊可衣，松根茯苓谁与食。隐君隐君百不忧，子之于世知何求。栋梁砥柱或见用，万牛回首如山丘。
近诗数首简玉山
作者：于立
朝代：元

我离城中五十日，念子终日不相忘。驿回陇首梅未发，雁过沙头书几行。田间鸡黍酒正熟，霜后园林橘半黄。亦欲归栖同一笑，酣歌不减少年狂。
送姚子章赴浙省计事玉山同赋
作者：于立
朝代：元

之子东游去，神驹背若鸿。天枢黄道外，星使紫微中。北岫云双屐，西湖雪一蓬。重来旧游地，谈笑莫匆匆。
送户部员外郎张君师允铨选
作者：于立
朝代：元

圣主当阳宁，文星冠甲科。经纶弥宇宙，带砺誓山河。荆楚藩屏大，番禺职贡多。铨衡须遴选，郎署得逶迤。夙拜天书宠，俄闻使节过。后尘云拥骑，前队鼓鸣鼍。五岭初消瘴，三江渐息波。柴桑访遗逸，庐阜入吟哦。地远云双翼，天空海一蠡。庭闱情最切，鼎鼐味应和。还直青绫被，重鸣白玉珂。归来宣室夜，前席问如何？
送柏子庭归四明
作者：于立
朝代：元

东风夜起江花落，荡桨过江江水香。并人晴树日杲杲，隔岸烟草春茫茫。题诗自有汤休句，载酒宁无贺监狂。菖蒲花发蒲萄熟，思尔令人意不忘。
送赵克让归洛阳赴举
作者：于立
朝代：元

圣化开元极，文星入上台。梁王尤好赋，贾谊独多才。江草迎人远，宫花近马开。君门多雨露，得意早归来。
钓月轩
作者：于立
朝代：元

夕息西轩阴，颇惬濠上景。持此明月钩，投竿钓清影。流萤飞暗度，幽鸟栖还警。游鳞亦复来，露下芙蓉冷。
钓月轩以旧雨不来今雨来分韵得雨字
作者：于立
朝代：元

七月凉飙初破暑，秋声萧萧在庭户。清新故人忽见过，契阔有怀何足数。西夏郎官好词翰，中州美人妙歌舞。悬知野衲解谈天，况有仙人能噀雨。金刀削翠藕丝长，绿房破茧莲心苦。诗成脱颖或有神，酒令分曹聊可赌。殷勤素手累行觞，潇洒清谈藉挥麈。纷纷市上聚蚊儿，昌黎先生唾如土。
题东山图玉山同赋
作者：于立
朝代：元

不起谢安石，其如天下何？向来游赏地，芳草落花多。
题从子伦画山水
作者：于立
朝代：元

我本山中人，颇有爱山癖。何人写秋山，秀色如可食。天河露下秋汉白，挹露磨空洗秋色。炯如洞庭水浸青芙蓉，倒影天光湛空碧。又如飞龙天外来，鳞鬣森森插霜戟。远屿瀰茫隔烟浦，冷云湿翠愁痕古。便从海上访三山，又恐征帆迷处所。若耶溪，在何处，归去来，山中住。道逢仙人紫绮冠，指点丹崖是征路。寄书松竹问平安，莫嫌老子来迟暮。
题仲穆画唐马
作者：于立
朝代：元

大宛千里马，朱汗翠连钱。夜秣玉关下，晓呈金殿前。横门花似雨，韦曲柳如烟。虢国争驰道，将军避绣鞭。
题墨戏秋荷水禽
作者：于立
朝代：元
体裁：七言绝句

芙蓉老尽澹秋光，翠羽依依惬晚凉。欲制荷衣浑懒折，只愁无叶盖鸳鸯。
题墨竹
作者：于立
朝代：元

先生旧隐鉴湖曲，无数琅玕绕屋生。萧萧六月动秋思，不是风声即雨声。
题墨竹
作者：于立
朝代：元
体裁：五言绝句

种竹满山阿，萧萧风雨多。会当成翠实，鸣凤一来过。
题墨雁
作者：于立
朝代：元

黄沙衰草雪毵毵，八月天山冷不堪。昨夜朔风吹过影，尽将秋色到江南。
题天台采药图
作者：于立
朝代：元

天台之山，千崖万崿。下压玄阴之九垒，上通青天于一握。长松古桧阴森蔽白日，飞湍悬瀑澒洞振岩壑。穷搜远讨不可极，中有仙人在寥廓。褰衣涧曲者谁子，似欲长往穷冥漠。石桥流水定何处，鸟啼春暮桃花落。但见霓旌飘飘集仙侣，丹光翠色映楼阁。授子素书仙可学，况有琼浆与灵药。云霓衣裳霄雾乐，瑶床玉枕真珠箔。此中居处良不恶，胡乃区区念城郭。世道日偷民德薄，变转更迁如六博，人间不似山间乐。呜呼，人间不似山间乐，胡为丁令归来化为鹤。
题子昂兰石
作者：于立
朝代：元
体裁：七言绝句

閒向江边结佩蕤，楚宫花草露离离。王孙去后春风晓，拾得幽芳欲寄谁。
题山居图
作者：于立
朝代：元

千涧淙淙一径通，长松尽入白云中。徵君更在山深处，满谷桃花烂熳红。
题张戡猎兔图
作者：于立
朝代：元

八月九月天雨霜，北风吹沙边草黄。骍弓白羽黄金镝，虎皮蒙鞍悬两狼。契丹小儿头半秃，生来湩饮常食肉。弯弓射猎不遗镞，阿㕙但遣韩卢逐。解鞍野食仍割鲜，止息还依沙草边。同唱胡歌作胡语，醉来却枕穹庐眠。嗟哉尔㕙良独苦，致身三月如何补。纵然用作管城君，秦人少恩弃如土。
题敬仲竹木
作者：于立
朝代：元

洞庭秋尽水层波，光动珊瑚碧树柯。夜半仙人骑紫凤，满天清影月明多。
题李遵道古木新篁
作者：于立
朝代：元

山中昔日藏书处，无数珊瑚并石根。海上樵夫都不识，断云苍藓长秋痕。
题松石
作者：于立
朝代：元

匡庐道士山阴住，绕屋青松个个长。溪上一番春雨过，白云满地茯苓香。
题柯石
作者：于立
朝代：元

千岩夜半风雨裂，古剑斫石生铜折。寒潭影动月峥嵘，碧藓淋漓老蛟血。
题桂花仙人
作者：于立
朝代：元

紫虚真人离紫宫，流光夜下如长虹。明珠结佩冠芙蓉，钧天广乐来相从。居然太虚幻为月，中有琼台白银阙。《羽衣霓裳》歌合节，玉杵捣碎黄金屑。金屑霏霏满下方，倒吹露脚秋风香。齐州一发烟微茫，但见万国涵清光。
题水竹居
作者：于立
朝代：元

隐君溪上茅斋好，绕屋竹林秋更清。放艇莫惊鸥鹭宿，吹箫还倚凤凰鸣。一川夜月芙蓉净，数亩凉云薜荔生。俗客不来清昼寂，小窗瑶瑟间书声。
题熊自得画丹岩图
作者：于立
朝代：元

混沌夜死元气裂，炼石穿丝补天缺。谁将馀鞴鼓八风，一点元精铸明月。顾兔飞上天，清光缺复圆。嫦娥抱影空婵娟，一朝影落松风颠。古佛庞眉两癯肩，筑室勘道来何年。摩尼宝光照浊水，天花散落香炉烟。溪上青山不知数，日日春风长兰杜。褰衣便欲问真源，断猿疏雨青林暮。松云仙人披锦袍，爽致写入猩猩毛。一川晴霭动空碧，万壑翠气翻云涛。手携绿绮琴，为子弹鸣皋。金樽泻酒对山月，仙之人兮如可招。仙之人兮如可招，汗漫与子同游遨。
题王元章梅
作者：于立
朝代：元

老鹤归来不受呼，野桥江树雪模糊。西湖处处皆桃李，省识春风到画图。
题管夫人竹与玉山同赋
作者：于立
朝代：元
体裁：五言绝句

烟空湘月明，露落湘波冷。翛然林下风，吹折琅玕影。
题米元晖墨山
作者：于立
朝代：元

生来堕尘网，苦为尘网缚。暇日起我早，骑驴出东郭。城门老人发半垂，问我骑驴何所之？为言欲向山中去，茅屋正在清溪湄。山中之人面如玉，手把素书跨黄犊。石泉夜煮茯苓香，满屋秋云邀共宿。绿萝晓月悬松风，缥缈惟闻烟外钟。十年往事一回首，已隔云山千万重。潦倒狂吟头半白，把卷令人念畴昔。石田瑶草近如何？题诗好寄山中客。
题胡环瘦马图
作者：于立
朝代：元

坚昆此去几万里，荒草黄云连白沙。到得单于台下日，暖风开遍地椒花。
题花蕊夫人像
作者：于立
朝代：元

玉屑丹砂和獭髓，一点殷红养花蕊。冰肌玉骨自生凉，不信流年去如水。火旗晓压降王道，贝阙珠宫长秋草。摩诃池上又西风，流红不向人间老。
题苏小小像
作者：于立
朝代：元

花宫玉燕啼酣春，春风劳劳驱梦云。梦嗔梦喜春不闻，红萱露滴真珠裙。夜燕玎玲隔窗语，碧纱凝烟咽金缕。行云妒杀巫山女，芭蕉叶叶黄梅雨。
题虞瑞岩白描水仙
作者：于立
朝代：元

流洲之君号中黄，雕冠翠帔悬明珰。通明宫中拜帝觞，帝遣换骨生天香。醉后横斜踏明月，月明零乱如冰雪。为传清影落人间，化作幽芳更愁绝。官车晓过西陵渡，贝阙珠宫锁烟雾。君王十二玉阑干，玉盘倒泻金茎露。江风吹断旧繁华，年年十月自春花。写成幽思无人省，持献瑶池阿母家。
题赵仲穆画马
作者：于立
朝代：元

房星夜入水，龙马出渥洼。西来几万里，进入天王家。公子重毫素，惨淡生风沙。明时不用武，终然驾鼓车。
题赵千里临李思训煎茶图
作者：于立
朝代：元

山风吹断煮茶烟，竹外谁惊白鹤眠。写就淮南《招隐》曲，松花离落石床前。
题赵子昂桃花马
作者：于立
朝代：元

学士当年侍武皇，诏骑天马入明光。上林三月花如雨，吹落金鞍片片香。
题赵松雪楚江清晓
作者：于立
朝代：元

曾从江上系孤舟，渺渺清江万里流。两岸青山春正晓，一声鸣橹下扬州。
题超览楼
作者：于立
朝代：元

阑干超览楼，高倚越王台。水接三韩外，山从百粤来。御风凉满袖，问月酒停杯。少待谈空罢，登临亦快哉。
题边伯京画萱竹鸡鹣
作者：于立
朝代：元

云根翠竹依苍石，溪上戎葵映碧流。自是鸳鸯元有侣，不因芳草解忘忧。
题钱舜举画青山白云
作者：于立
朝代：元

吴兴山水天下无，吴兴画手天为徒。天河染露洗空碧，轻烟薄素开新图。白云欲散松风起，迥如丹丘隔海雪后寒模糊。溪光倒影丹翠湿，又如洞庭水浸青珊瑚。绿萝吹香挂秋月，小桥野径相萦纡。行人遥遥向何处，丹崖石检或有仙人居。溪山如此无不好，筑屋临流可投老。春云秋露石田腴，我欲耕烟种瑶草。
题钱舜举画鸡冠花
作者：于立
朝代：元

玄霜冷渍丹砂汁，翠羽离披紫霞湿。金乌海底浴神光，绛帻鸡人露中立。
题陈闳画唐人呈马图
作者：于立
朝代：元

大宛直在玉关西，万里风沙入骏蹄。一自殿前随仗立，垂头不肯向人嘶。
题陶谷邮亭夜宿图
作者：于立
朝代：元

行春使者惜春华，处处春风杨柳花。不向江南望江北，却将恩怨属琵琶。
题顾仲渊烟云轩与玉山同赋
作者：于立
朝代：元

玉峰连天向天起，秀色盘回三十里。寒翠淋漓湿窗几，影落明湖一泓水。明湖之水清无底，幽人结屋湖光里。溪南溪北花阵迷，舍东舍西山鸟啼。夜来东风雨一犁，满川烟雾春云低。春云无心无定据，长在幽人读书处。未肯从龙行雨去，窗前且伴幽人住。
题顾仲瑛渔庄·其一
作者：于立
朝代：元

君家渔庄在何处，江波迢迢隔烟雾。清秋独钓芦花风，明月长歌白蘋渡。高堂丝管延嘉宾，举网得鱼皆锦鳞。小奴鸾刀出素手，金盘斫鲙如飞银。走也山林老释子，拄杖行吟嗟未已。平生雅有濠上游，相思弥弥东流水。
题顾处士竹逸亭
作者：于立
朝代：元

徵君结屋玉山里，个个修篁一尺围。秋声六月起萧瑟，翠雨尽日生霏微。仙人或送青精饭，道士时来白羽衣。清觞雅瑟在盘石，坐看白云天际飞。
题高宗诗意便面
作者：于立
朝代：元

当朝山色尚烟岚，近侍承恩罢早参。边奏不来春殿寂，自将情思写江南。
宾日楼
作者：于钦
朝代：元
体裁：五言律诗

旸谷朝迎日，丹霞射海楼。云随华表鹤，风送日南舟。孤岛烟中树，平波槛外秋。凭栏一登眺，西北是神州。
巢湖中庙迎神歌
作者：于钦
朝代：元
体裁：乐府曲辞

广开兮龙宫，御仙姥兮下鸡笼。神灵雨兮先以风，云溶溶兮渐来东。扬朱幢兮建翠旗，骖青虬兮从文螭。锵鸾音兮以下，若有人兮开罗帷。罗帷淡兮春风，俨仙灵兮在其中。集千艘兮鸣鼓，疏节歌兮缓舞。奠桂酒兮藉兰肴，折芳馨兮遗远渚。神忻忻兮既安留，泽斯民兮受其嘏。
登太白楼
作者：于钦
朝代：元
体裁：古风

清泗绕任城，何年谪仙游。人间失酒星，落月惟空楼。骑鲸八极表，鸣凤三千秋。此俊不可得，云山生莫愁。
送神歌
作者：于钦
朝代：元
体裁：乐府曲辞

驾两龙兮倚衡，捲珠帘兮暮云平。西江兮极浦，数峰兮青青。青青兮未极，君不少留兮起予太息。吹参差兮水湄，送仙姥兮西归。蛾眉飒兮秋霜淡，白云兮莫知所之。自今兮世世，俾来者兮愿无违。
锦秋亭
作者：于钦
朝代：元
体裁：五言律诗

霜风收绿锦，万顷水云秋。海气朝成市，山光晚对楼。舟车通北阙，图画入南州。且食鲈鱼美，吾盟在白鸥。
满江红
作者：云阳子
朝代：元

竖起空拳，休着相、秤锤是铁。敢承当时要，丈夫刚烈。古佛拈花微微笑，今时几个齐腰雪。叹杜鹃、啼得血流枝，谁知切。哑人梦，难分别。耳聋汉，偏解说。有孤峰顶上，木人饶舌。鸟噪猿啼谈不二，松风涧水真玄泄。这机关打破看寒空，家家月。
中吕·迎仙客
作者：云龛子
朝代：元

混元珠，无价宝，赤水溪边收拾了。
色浑浑，光皎皎，手中握定，占断人间俏。
没机关，没做作，日月任催催不老。
逆行船，翻拨棹，谁知这个，清净家风好。
水深清，山色好，天下是非全不到。
竹窗幽，茅屋小，个中真乐，莫向人间道。
竹风轻，花影重，酩酊一瓯琴三弄。
露玄机，藏妙用，槐坛将相，看破浮生梦。
柳阴边，松影下，竖起脊梁诸缘罢。
锁心猿，擒意马，明月清风，共谁说长生话。
汉钟离，官极品，南柯梦断抛金印。
草鞋轻，藜杖稳，笑携日月，独步长生境。
吕洞宾，超物外，神光照破三千界。
弃功名，同草芥，龟毛柱杖，一击乾坤坏。
混元初，张果老，白驴踏着虚空倒。
紫云生，红雾绕，夜来一口，吞却蓬莱岛。
蓝采和，离世俗，手中拍板敲寒玉。
摆天关，摇地轴，清风明月，独唱长生曲。
刘海蟾，燕宰相，梦回看破空花放。
别人间，离海上，红炉片雪，打就黄金像。
广成子，千二百，崆峒高卧寒云白。
帝王师，天地宅，纵横自在，物外无名客。
范蠡翁，曾佐越，五湖独泛扁舟月。
是非忘，名利绝，一声短笛，受用芦花雪。
张子房，扶大汉，功名掉去青山伴。
咽龙肝，吞凤卵，金丹养就，没底篮儿满。
圃田公，列御寇，乘风一撞乾坤透。
呼南辰，唤北斗，梦中得鹿，觉后还非有。
朗然子，居洛下，金蟾飞去皮囊化。
鬼神惊，天地怕，本来面目，不许丹青画。
住华山，乐清闲，碧洞茅庵胡乱弯。
日高时，造一餐，饱来藜杖，绕顶遥观看。
谁羡他，做高官，一任穿绯挂绿礻阑，心无忧，身自安，世间少有，这个奸俏汉。
世事休，甚清幽，无管无拘林下叟。
翠岩前，风月友，狂歌醉舞，烂饮长生酒。
醉时眠，醒扶头，倒在东西不识羞。
亦无春，亦无秋，腾腾兀兀，且乐延年寿。
采药归，白云飞，雾锁青山仙径迷。
黑猿叫，青岛啼，仙鹤前舞，引俺归洞里。
到洞中，掩柴扉，唤得仙童对着棋。
闷来时，饮数杯，草鞋绊倒，不脱和衣睡。
峭壁峰，甚希奇，桧柏青松四下围。
悄无人，过客稀，寂寥潇洒，冷淡闲活计。
面又酸，仓陈米，木碗缺唇破笊篱。
又无盐，只有齑，甘心守分，胜如珍羞味。
穿草履，系麻条，披片蓑衣挂个瓢。
半如渔，半如樵，蓬头垢面，一任傍人笑。
笑我侨，俺知道，明月清风为故交。
卧白云，吹玉箫，这般滋味，世上人难晓。
一顿饥，一顿饱，毡毯羊皮破衲袄。
半头砖，一把草，横眠侧卧，惹得旁人笑。
笑则笑，俺知道，万贯家缘都弃了。
细寻思，无烦恼，逍遥路上，舞个蓬莱岛。
中吕·迎仙客
作者：云龛子
朝代：元

混元珠，无价宝，赤水溪边收拾了。
色浑浑，光皎皎，手中握定，占断人间俏。
没机关，没做作，日月任催催不老。
逆行船，翻拨棹，谁知这个，清净家风好。
水深清，山色好，天下是非全不到。
竹窗幽，茅屋小，个中真乐，莫向人间道。
竹风轻，花影重，酩酊一瓯琴三弄。
露玄机，藏妙用，槐坛将相，看破浮生梦。
柳阴边，松影下，竖起脊梁诸缘罢。
锁心猿，擒意马，明月清风，共谁说长生话。
汉钟离，官极品，南柯梦断抛金印。
草鞋轻，藜杖稳，笑携日月，独步长生境。
吕洞宾，超物外，神光照破三千界。
弃功名，同草芥，龟毛柱杖，一击干坤坏。
混元初，张果老，白驴踏着虚空倒。
紫云生，红雾绕，夜来一口，吞却蓬莱岛。
蓝采和，离世俗，手中拍板敲寒玉。
摆天关，摇地轴，清风明月，独唱长生曲。
刘海蟾，燕宰相，梦回看破空花放。
别人间，离海上，红炉片雪，打就黄金像。
广成子，千二百，崆峒高卧寒云白。
帝王师，天地宅，纵横自在，物外无名客。
范蠡翁，曾佐越，五湖独泛扁舟月。
是非忘，名利绝，一声短笛，受用芦花雪。
张子房，扶大汉，功名掉去青山伴。
咽龙肝，吞凤卵，金丹养就，没底篮儿满。
圃田公，列御寇，乘风一撞干坤透。
呼南辰，唤北斗，梦中得鹿，觉后还非有。
朗然子，居洛下，金蟾飞去皮囊化。
鬼神惊，天地怕，本来面目，不许丹青画。
住华山，乐清闲，碧洞茅庵胡乱弯。
日高时，造一餐，饱来藜杖，绕顶遥观看。
谁羡他，做高官，一任穿绯挂绿礻阑，心无忧，身自安，世间少有，这个奸俏汉。
世事休，甚清幽，无管无拘林下叟。
翠岩前，风月友，狂歌醉舞，烂饮长生酒。
醉时眠，醒扶头，倒在东西不识羞。
亦无春，亦无秋，腾腾兀兀，且乐延年寿。
采药归，白云飞，雾锁青山仙径迷。
黑猿叫，青岛啼，仙鹤前舞，引俺归洞里。
到洞中，掩柴扉，唤得仙童对着棋。
闷来时，饮数杯，草鞋绊倒，不脱和衣睡。
峭壁峰，甚希奇，桧柏青松四下围。
悄无人，过客稀，寂寥潇洒，冷淡闲活计。
面又酸，仓陈米，木碗缺唇破笊篱。
又无盐，只有齑，甘心守分，胜如珍羞味。
穿草履，系麻条，披片蓑衣挂个瓢。
半如渔，半如樵，蓬头垢面，一任傍人笑。
笑我侨，俺知道，明月清风为故交。
卧白云，吹玉箫，这般滋味，世上人难晓。
一顿饥，一顿饱，毡毯羊皮破衲袄。
半头砖，一把草，横眠侧卧，惹得旁人笑。
笑则笑，俺知道，万贯家缘都弃了。
细寻思，无烦恼，逍遥路上，舞个蓬莱岛。
题卢贤母卷
作者：五十四
朝代：元
体裁：七言律诗

樵隐卢君母最贤，母仪妇节两超然。相夫德洽周南化，教子名宜太史编。华屋萱兰春蔼蔼，元堂松桂月娟娟。时清重隐颁鸾诰，百世幽光发九泉。
【南吕】一枝花_为玉叶儿作
作者：亢文苑
朝代：元

为玉叶儿作名高唐国盘，色压陈亭榭。霞光侵赵璧，瑞霭赛隋珠。无半点儿尘俗，不比寻常物，世间总不如。莫夸谈天上飞琼，休卖弄人间美玉。【梁州】希罕似朱崖玛瑙，值钱如北海珊瑚。忒玲珑性格儿通今古。论清洁是有，瑕疵全无；温柔似粉，滑腻如酥。则要你汝阳斋韫匮藏诸，不管你丽春园待价沽诸。若做个玉盆儿必定团圆，做个玉箫管决知音律，做个玉镜台雅称妆梳。堪人，爱护。那些儿断尽人肠处，更那堪吴香馥。只恐旁人认做珷玞，索别辨个虚实。【尾】远藏昆顶千峰古，高出荆山万倍余。姓卞的先生识真玉，休道刖了他二足。一身儿与他做主，至死也怀中抱不足。春风眼底私，夜月心间事。玉箫鸾凤曲，金缕鹧鸪词。燕子莺儿，殢杀寻芳使，合欢连理枝。我为你盼望煞楚雨湘云，耽阁了朝经暮史。【梁州】你为我堆宝髻羞盘凤翅，淡朱唇懒注胭脂。东君有意偷窥视。翠鸾寻梦，彩扇题诗；花笺写恨，锦字传词。包藏着无限相思，思量煞可意人儿。儿时看靠纱窗偷转秋波，几时见整云髻轻舒玉指，几时看倚东风笑捻花枝。新婚，燕尔。到如今抛闪得人独自，你那点至诚心有谁似？休把那山海盟言不勾思，相会何时。【尾】断肠词写就龙蛇字，叠做个同心方胜儿。百拜娇姿谨传示：间别了许时，这关心话儿，尽在这殢雨尤云半张儿纸。琴声动鬼神，剑气冲牛斗。西风张翰志，落日仲宣楼。潘鬓成秋，渐觉休文瘦，卧元龙百尺楼。自扶囊拄杖挑包，醉濯足新丰换酒。【梁州】尽是些暄晓日茅檐燕雀，故意困盐车千里骅骝。英雄肯落儿曹彀？乾坤倦客，江海扁舟，床头金尽，壮志难酬。任飘零身寄南州，恨黄尘敝尽貂裘。看别人苫眼铺眉，笑自己缄舌闭口，但则索向寒窗袖手藏头。如今，更有，那屠龙计策干生受，慢劳攘慢奔走。顾我真成丧家狗，计拙如鸠。【尾】蛟龙须待春雷吼，雕鹗腾风万里游。大丈夫峥嵘恁时候，扶汤佐周，光前耀后，直教万古清名长不朽！
【南吕】一枝花_为玉梅作人
作者：亢文苑
朝代：元

为玉梅作人生萼绿生，天上轮茭降。比南周琼解语，比西锦能香。淡抹玄霜，自有罗浮像，扫梁园红翠乡。千般儿玉骨玲珑，一段儿冰魂荡漾。【梁州】受用杀西湖处土，风流煞东阁何郎。芳湿一点何时忘。银钗半露，粉颈微妆；想那调羹滋味，止渴思量。占一枝素魂芬芳，算百花总是寻常。则要挂新月点缀昏黄，合夜雪色藏暗香，却休趁东风泄漏春光。惜花人正想寻芳，驿使频来往，怎禁那寂寞苦情况。则怕羌管声中，零落了萦损柔肠。【尾】堪图石氏黄金帐，宜住芦花白玉堂，折莫便冰雪前村一千丈。沽一壶酒浆，向蹇驴背上，教那快忍冻的书生尽自赏。
南吕·一枝花为玉叶儿作
作者：亢文苑
朝代：元

名高唐国盘，色压陈亭榭。
霞光侵赵璧，瑞霭赛隋珠。
无半点儿尘俗，不比寻常物，世间总不如。
莫夸谈天上飞琼，休卖弄人间美玉。
南吕·一枝花为玉梅作
作者：亢文苑
朝代：元

人生萼绿生，天上轮茭降。
比南周琼解语，比西锦能香。
淡沫玄霜，自有罗浮像，扫梁园红翠乡。
千般儿玉骨玲珑，一段儿冰魂荡漾。
南呂·一枝花為玉梅作
作者：亢文苑
朝代：元

人生萼綠生，天上輪茭降。比南周瓊解語，比西錦能香。淡沫玄霜，自有羅浮像，掃梁園紅翠鄉。千般兒玉骨玲瓏，一段兒冰魂盪漾。
南呂·一枝花為玉葉兒作
作者：亢文苑
朝代：元

名高唐國盤，色壓陳亭榭。霞光侵趙璧，瑞靄賽隋珠。無半點兒塵俗，不比尋常物，世間總不如。莫誇談天上飛瓊，休賣弄人間美玉。
尾·堪图石氏黄金帐，宜住芦花白玉堂，折莫便冰雪前村一千丈。沽一壶
作者：亢文苑
朝代：元

酒浆，向蹇驴背上，教那快忍冻的书生尽自赏。
尾·堪圖石氏黃金帳，宜住蘆花白玉堂，折莫便冰雪前村一千丈。沽一壺
作者：亢文苑
朝代：元

酒漿，向蹇驢背上，教那快忍凍的書生儘自賞。
尾·蛟龍鬚待春雷吼，鵰鶚騰風萬里遊。大丈夫崢嶗恁時候，扶湯佐周，
作者：亢文苑
朝代：元

光前耀後，直教萬古清名長不朽！。
尾·蛟龙须待春雷吼，雕鹗腾风万里游。大丈夫峥崂恁时候，扶汤佐周，
作者：亢文苑
朝代：元

光前耀后，直教万古清名长不朽！。
梁州·你为我堆宝髻羞盘凤翅，淡朱唇懒注胭脂。东君有意偷窥视。翠鸾
作者：亢文苑
朝代：元

寻梦，彩扇题诗；花笺写恨，锦字传词。
包藏着无限相思，思量煞可意人儿。
几时看靠纱窗偷转秋波，几时见整云髻轻舒玉指，几时看倚东风笑捻花枝。
新婚，燕尔。
到如今抛闪得人独自，你那点至诚心有谁似？休把那山海盟言不勾思，相会何时。
梁州·你為我堆寶髻羞盤鳳翅，淡朱唇懶注胭脂。東君有意偷窺視。翠鸞
作者：亢文苑
朝代：元

尋夢，彩扇題詩；花箋寫恨，錦字傳詞。包藏著無限相思，思量煞可意人兒。幾時看靠紗窗偷轉秋波，幾時見整雲髻輕舒玉指，幾時看倚東風笑捻花枝。新婚，燕爾。到如今拋閃得人獨自，你那點至誠心有誰似？休把那山海盟言不勾思，相會何時。
梁州·受用杀西湖处土，风流煞东阁何郎。芳湿一点何时忘。银钗半露，
作者：亢文苑
朝代：元

粉颈微妆；想那调羹滋味，止渴思量。
占一枝素魂芬芳，算百花总是寻常。
则要挂新月点缀昏黄，合夜雪色藏暗香，却休趁东风泄漏春光。
惜花人正想寻芳，驿使频来往，怎禁那寂莫苦情况。
则怕羌管声中，零落了萦损柔肠。
梁州·受用殺西湖處土，風流煞東閣何郎。芳溼一點何時忘。銀釵半露，
作者：亢文苑
朝代：元

粉頸微妝；想那調羹滋味，止渴思量。佔一枝素魂芬芳，算百花總是尋常。則要掛新月點綴昏黃，合夜雪色藏暗香，卻休趁東風洩漏春光。惜花人正想尋芳，驛使頻來往，怎禁那寂莫苦情況。則怕羌管聲中，零落了縈損柔腸。
梁州·尽是些暄晓日茅檐燕雀，故意困盐车千里骅骝。英雄肯落儿曹彀？
作者：亢文苑
朝代：元

乾坤倦客，江海扁舟，床头金尽，壮志难酬。
任飘零身寄南州，恨黄尘敝尽貂裘。
看别人苫眼铺眉，笑自己缄舌闭口，但则索向寒窗袖手藏头。
如今，更有，那屠龙计策干生受，慢劳攘慢奔走。
顾我真成丧家狗，计拙如鸠。
梁州·尽是些暄晓日茅檐燕雀，故意困盐车千里骅骝。英雄肯落儿曹彀？
作者：亢文苑
朝代：元

干坤倦客，江海扁舟，床头金尽，壮志难酬。
任飘零身寄南州，恨黄尘敝尽貂裘。
看别人苫眼铺眉，笑自己缄舌闭口，但则索向寒窗袖手藏头。
如今，更有，那屠龙计策干生受，慢劳攘慢奔走。
顾我真成丧家狗，计拙如鸠。
梁州·盡是些暄曉日茅簷燕雀，故意困鹽車千里驊騮。英雄肯落兒曹彀？
作者：亢文苑
朝代：元

乾坤倦客，江海扁舟，床頭金盡，壯志難酬。任飄零身寄南州，恨黃塵敝盡貂裘。看別人苫眼鋪眉，笑自己緘舌閉口，但則索向寒窗袖手藏頭。如今，更有，那屠龍計策乾生受，慢勞攘慢奔走。顧我真成喪家狗，計拙如鳩。
风流子
作者：仆散汝弼
朝代：元

三郎年少客，风流梦、乡岭蛊瑶环。看浴酒发春，海棠睡暖，笑波生媚，荔子浆寒。况此际、曲江人不见，偃月事无端。羯鼓数声，打开蜀道，霓裳一曲，舞破潼关。马嵬西云路，愁来无会处，但泪满关山。赖有紫囊来进，锦袜传看。叹玉笛声沉，楼头月下，金钗信杳，天上人间。几度秋风渭水，落叶长安。
风流子
作者：仆散汝弼
朝代：元
体裁：词

三郎年少客，风流梦、绣岭蛊瑶环。看浴酒发春，海棠睡暖，笑波生媚，荔子浆寒。况此际、曲江人不见，偃月事无端。羯鼓数声，打开蜀道，霓裳一曲，舞破潼关。马嵬西云路，愁来无会处，但泪满关山。赖有紫囊来进，锦袜传看。叹玉笛声沉，楼头月下，金钗信杳，天上人间。几度秋风渭水，落叶长安。
梅
作者：仇仁远
朝代：元

为怕缁尘著素衣，冻痕封蕊放香迟。月来忽送阑干影，春到不分南北枝。唤梦翠禽依树宿，销魂玉笛隔花吹。从他万片随风去，须有青青叶底时。
潮
作者：仇仁远
朝代：元

一痕初见海门生，顷刻长驱作怒声。万马笑围天鼓碎，六鳌翻背雪山倾。远朝魏阙心犹壮，直到严滩势始平。寄语吴儿休踏浪，天吴罔象正纵横。
题徐良夫耕渔轩
作者：仉机沙
朝代：元
体裁：七言律诗

白日带经垄上锄，夜间放棹泽中渔。有米即周邻舍急，得鱼远寄故人书。山川雨露桑麻地，风月图书水竹居。出处不惭徐孺子，文章能敌马相如。
题水村图
作者：从大
朝代：元

钱子守道殊自适，某水某丘藏袖中。有时对客且舒卷，坐我绝境烟波空。参差老雁忽飞起，微风欲拂芦苇丛。湾埼寂寥悬网罟，夕阳隐约归渔翁。远山近山云漠漠，前村后村水重重。适从何来荡雨桨，岩崖浦溆遥相通。深林蔽亏八九家，竹篱茅户既不同。青天白日机事息，乐此耕饮得古风。谁言见画独幻影，我欲振衣即往从。因思辋川著摩诘，复想嵩山栖卢鸿。只今好事空见画，山川缅邈悽遗踪。
念奴娇
作者：仲璋
朝代：元
体裁：词

消磨九日，算年年、惟有黄花白酒。把酒簪花能有几，七十光阴回首。人寿难期，酒杯有限，花色应如旧。花浓酒酽，问君著甚消受。彭泽千古英魂，有花能折，有酒能倾否。万事悠悠输一醉，花酒休教离手。明日西风，阑珊酒尽，憔悴花枝瘦。酒肠花眼，正宜年少时候。
念奴娇
作者：仲璋
朝代：元

消磨九日，算年年、惟有黄花白酒。把酒簪花能有几，七十光阴回首。人寿难期，酒杯有限，花色应如旧。花秾酒酽，问君著甚消受。彭泽千古英魂，有花能折，有酒能倾否。万事悠悠输一醉，花酒休教离手。明日西风，阑珊酒尽，憔悴花枝瘦。酒肠花眼，正宜年少时候。
七夕客中
作者：任士林
朝代：元

容易乡心秋自生，纡馀老态日纵横。无官谩赋五升籴，有妇难呼一石酲。露气满山高木落，秋声入屋短檠明。薄田可买归无计，星汉年年浪影清。
上虞客中
作者：任士林
朝代：元

黄叶空阶晓，清斋白发人。于于风力紧，滴滴雨声频。妻子千山远，诗书一饭身。人间有知己，重老未相亲。
九日诗寄明碧竹院
作者：任士林
朝代：元

我岂人间客，秋风托尔邻。一声清唳晓，万里壮游身。出处自有道，栖迟未厌贫。黄花谩情思，清对未归人。
八月十五夜对月
作者：任士林
朝代：元

客路惜年年，中秋月自圆。正怜儿女侧，不共弟兄前。老去一丘壑，人生二顷田。兹游谅何事，清影未能眠。
公子舞歌
作者：任士林
朝代：元

明河在天不可舠，我欲汲之成酒醪。维北有斗不可量，我欲把之为酒觞。人生豪诞有如此，况有开筵柳公子。公子平生白苧袍，酒酣起舞天为高。大鹏长风九万里，老蛟鳞甲秋江水。坐中忽唱河西曲，琵琶声高裂寒玉。态浓海树出鹧鸪，意足霜枝下鹦鹆。为君一洗儿女目，众宾自爱白宰酒，情欢不用夫起寿。长空更唤明月来，人影檀栾风满袖。
凤求凰
作者：任士林
朝代：元

凤将将，求其凰。凰既遂，辞母旁。逐凰孔良，不与母同翔。凤心长，海树凉。
刘将军射虎行
作者：任士林
朝代：元
体裁：古风

半湿新蹄山径晓，于菟夜渡海中岛。百夫鼓噪屋瓦震，将军弯弓白日皎。地形平露草不长，狂啸无风威欲倒。玄翎一中洞心胸，坐据木床脱须爪。胃中白骨谁家魂，红肉已供人醉饱。人生意气不下堂，车铎当当冯妇老。
刘将军射虎行
作者：任士林
朝代：元

半湿新蹄山径晓，于菟夜渡海中岛。百夫鼓噪屋瓦震，将军弯弓白日皎。地形平露草不长，狂啸无风威欲倒。玄翎一中洞心胸，坐据木床脱须爪。胃中白骨谁家魂？红肉已供人醉饱。人生意气不下堂，车铎当当冯妇老。
十二月初六日晓发松江
作者：任士林
朝代：元

冬雾比春浓，舟行日未东。可能辞物役，岂敢怨涂穷。清兴乘江水，交情付晓风。流年今白首，何日慰飘蓬。
和唐玉潜用友人韵见寄
作者：任士林
朝代：元

独怜鬓雪上蓬婆，未得逢君镜水波。世上冬青高谊少，山中日录好诗多。白云明月怀安石，细雨斜风老志和。人事参商那有此，时劳相望意如何。
和杜元用见过韵
作者：任士林
朝代：元

湖上新楼好，相过不厌君。年光吴地老，客梦越江分。聚散无虚迹，穷通有昔闻。时遮西望眼，冉冉见浮云。
喜陈茂阳客归
作者：任士林
朝代：元

对坐头俱白，愁来强欲歌。出门知己少，遇事折肱多。海气低青嶂，年光暗绿莎。不堪妻子笑，舌在欲如何？
四禽言
作者：任士林
朝代：元

行不得哥哥，未曙登程日已蹉。腹饥足趼可奈何，前山雨暗豺虎多。脱裤脱裤，破碎一针无补处。谁持箧中新，换我身上故。但得深闺有孟光，年年裤破亦不恶。
四禽言·其一
作者：任士林
朝代：元

行不得哥哥，未曙登程日已蹉。腹饥足趼可奈何，前山雨暗豺虎多。
四禽言·其二
作者：任士林
朝代：元

脱裤脱裤，破碎一针无补处。谁持箧中新，换我身上故。但得深闺有孟光，年年裤破亦不恶。
四雁图
作者：任士林
朝代：元

江北江南秋正骄，孤飞万里气方豪。平生惯有冰霜翼，却笑东风燕雀高。满腹秋风郁未开，一声清唳九天回。人间儿女有痴梦，明月楼头独往来。孤咮双翎睡古香，芦花水浅海云黄。城头未落三更月，梦入青天万里长。两翼清秋倦未翔，北风喉咶水云乡。菰蒲万顷食不尽，肯与群凫逐稻粱。
四雁图·其一
作者：任士林
朝代：元

江北江南秋正骄，孤飞万里气方豪。平生惯有冰霜翼，却笑东风燕雀高。
四雁图·其三
作者：任士林
朝代：元

孤咮双翎睡古香，芦花水浅海云黄。城头未落三更月，梦入青天万里长。
四雁图·其二
作者：任士林
朝代：元

满腹秋风郁未开，一声清唳九天回。人间儿女有痴梦，明月楼头独往来。
四雁图·其四
作者：任士林
朝代：元

两翼清秋倦未翔，北风喉咶水云乡。菰蒲万顷食不尽，肯与群凫逐稻粱。
客游华亭访卫山斋
作者：任士林
朝代：元

东浙青山少，西湖白发新。渐多江海伴，更卜水云邻。杨柳初笼雨，蒹葭欲剩春。不愁成汗漫，天地有閒身。
寄襄贵丁明府
作者：任士林
朝代：元

小桂堂前手自栽，未沉沙塌已生苔。青山自笑不归去，白马相看时独来。凉月清宵谁与共？好花晴日不须开。明年应度卢沟水，早寄春风郭隗台。
寄陈宣慰帖
作者：任士林
朝代：元

客从昆崙来，遗我一寸胶。投之东海中，浊浪生清涛。世人饮泾水，沦浃如村醪。醉久与俱化，复恶醒者劳。客笑余亦休，泾水方滔滔。
屏居
作者：任士林
朝代：元

壮志轮囷强未销，屏居万事饱尘劳。贫知渭竹真堪传，老恨江梅不入骚。山谷樵歌閒日月，江湖鱼计足风涛。妻孥灯后应相笑，头上如今有二毛。
屡访开元陈高士不值
作者：任士林
朝代：元

我亦乾坤一腐儒，杖藜时访白云居。故人不入江海梦，道士空惊世俗书。箫史凤归云缥缈，刘郎桃在雨扶疏。当年亲见东风事，杨柳丝丝二月馀。
晓发衡山访子昂学士
作者：任士林
朝代：元

山林真学士，天地一诗翁。乘兴不可返，孤舟雪后风。浩荡襟期别，艰难道术穷。何当真卜宅，共老水精宫。
月下歌
作者：任士林
朝代：元

月从东出西壁沈，曾照千古万古之人心。人心只有月照破，达人当之成酒淫。卿不闻李太白苏子瞻，把酒频问月，无月酒不斟。月为抵愁之白玉，酒为买笑之黄金。吾徒俯仰明月下，月亦傲兀窥人深。径须椎罂倒瓮为月尽一醉，如何青天白眼放月还西岑。狂歌他日作佳事，共道此乐今宵今。
李唐春牧图
作者：任士林
朝代：元

春气熏人未耕作，江草青青牛齿白。牛饥草细随意嚼，老翁曲膝睡亦著。蓬头不记笠抛却，午树当风梦摇落。梦里牛绳犹在握，昨夜囤头牛食薄。
次韵吾子行新年三首
作者：任士林
朝代：元

有道贫方乐，无营坐亦深。新诗知病后，老鬓觉年侵。信有乾坤力，时劳江海心。文园亦消渴，浑愧白头吟。已分身将隐，还惊老易过。时来慰岑寂，相与惜蹉跎。白发短犹栉，青铜暗欲磨。人生有如此，我醉子当歌。雪后春风起，天空江水来。新年浑作客，多病孰怜才。有道身先老，无人首屡回。承祯须不爽，闻已扫丹台。
次韵吾子行新年三首·其一
作者：任士林
朝代：元

有道贫方乐，无营坐亦深。新诗知病后，老鬓觉年侵。信有乾坤力，时劳江海心。文园亦消渴，浑愧白头吟。
次韵吾子行新年三首·其三
作者：任士林
朝代：元

雪后春风起，天空江水来。新年浑作客，多病孰怜才。有道身先老，无人首屡回。承祯须不爽，闻已扫丹台。
次韵吾子行新年三首·其二
作者：任士林
朝代：元

已分身将隐，还惊老易过。时来慰岑寂，相与惜蹉跎。白发短犹栉，青铜暗欲磨。人生有如此，我醉子当歌。
海扇
作者：任士林
朝代：元

汉宫佳人班婕妤，香云一箧秋风初。网虫苍苍恩自浅，犹抱明月冯夷居。至今生怕秋风面，三月三日才一见。对天摇动不如烹，肯入五云清暑殿。
用子行韵简周景远应奉
作者：任士林
朝代：元

供奉平生酒，中郎绝代书。自便青琐直，未放碧山居。辈行人谁在？行藏意自如。丝纶须世掌，曾识典坟初。
用韵酬陈渭叟林伯清
作者：任士林
朝代：元

我本厌尘市，志在栖幽清。还听客城雨，深夜愁寒更。山中两道士，孤铛煮雷鸣。漱沐得清谣，久却世上名。何用王子乔，相从学长生。
访牟大卿
作者：任士林
朝代：元

自开黄叶径，城郭有山林。老失相如璧，贫嗟靖节琴。青天庭树在，白发镜尘深。欲叩黄唐事，寥寥千载心。
赠相者王月屋
作者：任士林
朝代：元

布囊诗卷胜黄金，白纻乌纱碧眼深。自是清时少遗逸，不须物色到山林。
过华亭留别吴山诸友
作者：任士林
朝代：元

出处何时定，归栖老尚迟。江山无倦客，天地有真知。竺岭呼猿日，华亭听鹤时。平生爱杯酒，到处付襟期。
送延庆济上人归西
作者：任士林
朝代：元

人世难为客，心空不待年。坐深千衲在，道许一灯传。白日论诗地，青山住世缘。高歌望吾子，我亦买归船。
送徐春野
作者：任士林
朝代：元

昨日之酒月满楼，今日之酒月满舟。三十度月月圆缺，期君看月丹山头。君携月色钱唐去，我有浊酒谁为酬。功名一纸政复尔，岁月两鬓归来休。柳桥久负秋夜笛，花鬟老忆春风喉。鹏云正高眼历历，鲲海未运天悠悠。雄鸡一声骑当发，男儿顶上簪公侯。
送石棋盘醉归分韵得边字
作者：任士林
朝代：元

一雁不渡海，衔芦列青天。孤疏怯走壑，远赴百道泉。结交贵日广，不广空壮年。抟沙固易散，投漆固易坚。所以日共饮，山花列秋筵。道士黄石孙，亦解供酒钱。初游濮阳家，再醉康乐前。却看仙人棋，危石如平田。山风子声寂，洞日瓢影悬。归来忽自笑，我岂非谪仙。更唤酒杯入，健倒东篱边。摸索溪石白，莫嗔我欲眠。
送许君实同知之任乡邦因简于有卿知州
作者：任士林
朝代：元

一出已十载，江流只目前。家乡荒政日，客路独醒年。南郡碑钱远，东山屐藓圆。归心随使鹢，漠漠海云边。
重游升元归寄陈道士
作者：任士林
朝代：元

独往有所适，重来兴未穷。苍云山色外，晴日树声中。世亦思遐举，吾方抱屡空。平生司马约，回首起玄风。
题翰墨十八辈封爵图
作者：任士林
朝代：元

公子装车从楚国，十九人行一不足。上阶卒赖毛先生，招手相呼公录录。迩来翰墨十八人，一日受封列华物。世上空成孺子名，论功却笑中书秃。人生慎勿为事先，乞留足矣张良独。
中吕·上小楼·隐居
作者：任昱
朝代：元
体裁：曲

荆棘满途，蓬莱闲住。诸葛茅庐，陶令松菊，张翰莼鲈。不顺俗。不妄图，清风高度。任年年落花飞絮。
中吕·上小楼题情
作者：任昱
朝代：元

团圆未成，婵娟空病。
桂子虚庭，翠羽围屏，雁足寒檠。
巴到明，空自省，青楼薄幸，恨分开凤钗鸾镜。
隐居荆棘满途，蓬莱闲住。
诸葛茅庐，隐令松菊，张翰居鲈。
不顺俗，不妄图，清高风度，任年年落花飞絮。
中吕·普天乐吴门客中
作者：任昱
朝代：元

九秋天，三吴地，江空寒早，天远书迟。
黄菊开，丹枫坠。
流水行云无拘系，好光阴枉自驱驰。
尘心自洗，清风绿绮，明月金杯。
湖上浣花溪，方壶地，呼猿领鹤，问柳寻梅。
行厨白玉盘，进酒青楼妓。
惊起沙头鸳鸯睡，棹红云乘兴而回。
冰壶影里，笙歌远近，水榭高低。
花园改道院锦江滨，红尘外，王孙去后，仙子归来。
寒梅不改香，舞榭今何在？富贵浮云流光快，得清闲便是蓬莱。
门迎野客，茶香石鼎，鹤守茅斋。
暮春即事被诗魔，将花探，春深渭北，绿满江南。
残红鱼浪香，接叶莺巢暗。
古往今来无心勘，习家池日日春酣。
人生易感，青铜似月，白发盈簪。
中吕·朝天子村居
作者：任昱
朝代：元

杜门，守贫，知有归田分。
春风渐入小洼樽，勤饮姜芽嫩。
乡党朱陈，讴歌尧舜，向东皋植杖耘。
子孙，更淳，闲把诗书训。
信笔九霄，早朝，曾赴金门诏。
珠玉在挥毫，胸次谁同调？谈笑枚皋，风流温峤，恣疏狂直到老。
尽教，醉了，走马长安道。
道院翠峰，锦宫，香霭丹霞洞。
来寻采药鹿皮翁，煮茗为清供。
静听松风，闲吟《橘颂》，碧天凉月正中。
九重，赐宠，一觉黄粱梦。
题情渭城，雨晴，柳不系黄金镫。
梨花小院又清明，误了寻芳兴。
香减吴绫，尘蒙秦镜，碧纱窗和闷扃。
柴荆，晓莺，巧语无心听。
中吕·满庭芳寄友
作者：任昱
朝代：元

香笼锦帏，歌讴白苎，人比红梅。
风流杜牧新诗意，字字珠玑。
桑落酒朝开绮席，杜陵花夜宿春衣。
陶然醉，金勒马嘶，归路柳边迷。
春暮云扃睡起，香销宝鼎，暧试罗衣。
甫能宴罢兰亭会，又见春归。
花片片翻成燕泥，柳依依也锁蛾眉。
重门闭，绿阴树底，怕听杜鹃啼。
中吕·红绣鞋·重到吴门
作者：任昱
朝代：元
体裁：曲

槐市歌阑酒散，枫桥雨晴秋残，旧题犹在画楼间。泛湖赊看月，寻寺强登山，比陶朱心更懒。
中吕·红绣鞋湖上
作者：任昱
朝代：元

新亭馆相迎相送，古云山宜淡宜浓，画船归去有渔篷。
随人松岭月，醒酒柳桥风，索新诗红袖拥。
春情暗朱箔雨寒风峭，试罗衣玉减香销，落花时节怨良宵。
银台灯影淡，绣枕泪痕交，团圆春梦少。
重到吴门槐市歌阑酒散，枫桥雨霁秋残。
旧题犹在画楼间。
泛湖赊看月，寻寺强登山。
比陶朱心更懒。
芳草岸能言鸭睡，荻花洲供馔鲈肥，天平山翠近金杯。
水多寒气早，野阔暮空低，隔秋云渔唱起。
和友人韵茅屋秋风吹破，桂丛夜月空过，淮南招隐故情多。
无心登虎帐，有梦到渔蓑，不归来等甚么？。
中呂·上小樓題情
作者：任昱
朝代：元

團圓未成，嬋娟空病。桂子虛庭，翠羽圍屏，雁足寒檠。巴到明，空自省，青樓薄倖，恨分開鳳釵鸞鏡。隱居荊棘滿途，蓬萊閒住。諸葛茅廬，隱令松菊，張翰居鱸。不順俗，不妄圖，清高風度，任年年落花飛絮。
中呂·普天樂吳門客中
作者：任昱
朝代：元

九秋天，三吳地，江空寒早，天遠書遲。黃菊開，丹楓墜。流水行雲無拘繫，好光陰枉自驅馳。塵心自洗，清風綠綺，明月金盃。湖上浣花溪，方壺地，呼猿領鶴，問柳尋梅。行廚白玉盤，進酒青樓妓。驚起沙頭鴛鴦睡，棹紅雲乘興而回。冰壺影裡，笙歌遠近，水榭高低。花園改道院錦江濱，紅塵外，王孫去後，仙子歸來。寒梅不改香，舞榭今何在？富貴浮雲流光快，得清閒便是蓬萊。門迎野客，茶香石鼎，鶴守茅齋。暮春即事被詩魔，將花探，春深渭北，綠滿江南。殘紅魚浪香，接葉鶯巢暗。古往今來無心勘，習家池日日春酣。人生易感，青銅似月，白髮盈簪。
中呂·朝天子村居
作者：任昱
朝代：元

杜門，守貧，知有歸田分。春風漸入小窪樽，勤飲姜芽嫩。鄉黨朱陳，謳歌堯舜，向東皋植杖耘。子孫，更淳，閒把詩書訓。信筆九霄，早朝，曾赴金門詔。珠玉在揮毫，胸次誰同調？談笑枚皋，風流溫嶠，恣疏狂直到老。儘教，醉了，走馬長安道。道院翠峰，錦宮，香靄丹霞洞。來尋採藥鹿皮翁，煮茗為清供。靜聽松風，閒吟《橘頌》，碧天涼月正中。九重，賜寵，一覺黃粱夢。題情渭城，雨晴，柳不繫黃金鐙。梨花小院又清明，誤了尋芳興。香減吳綾，塵蒙秦鏡，碧紗窗和悶扃。柴荊，曉鶯，巧語無心聽。
中呂·滿庭芳寄友
作者：任昱
朝代：元

香籠錦幃，歌謳白苧，人比紅梅。風流杜牧新詩意，字字珠璣。桑落酒朝開綺席，杜陵花夜宿春衣。陶然醉，金勒馬嘶，歸路柳邊迷。春暮雲扃睡起，香銷寶鼎，曖試羅衣。甫能宴罷蘭亭會，又見春歸。花片片翻成燕泥，柳依依也鎖蛾眉。重門閉，綠陰樹底，怕聽杜鵑啼。
中呂·紅繡鞋湖上
作者：任昱
朝代：元

新亭館相迎相送，古云山宜淡宜濃，畫船歸去有漁篷。隨人松嶺月，醒酒柳橋風，索新詩紅袖擁。春情暗朱箔雨寒風峭，試羅衣玉減香銷，落花時節怨良宵。銀臺燈影淡，繡枕淚痕交，團圓春夢少。重到吳門槐市歌闌酒散，楓橋雨霽秋殘。舊題猶在畫樓間。泛湖賒看月，尋寺強登山。比陶朱心更懶。芳草岸能言鴨睡，荻花洲供饌鱸肥，天平山翠近金盃。水多寒氣早，野闊暮空低，隔秋雲漁唱起。和友人韻茅屋秋風吹破，桂叢夜月空過，淮南招隱故情多。無心登虎帳，有夢到漁蓑，不歸來等甚麼？。
南吕·一枝花题东湖纤云曳晓红，远树团晴翠。好山如凤凰，新水似琉璃，巧画屏帏。
作者：任昱
朝代：元

壮观蓬莱地，东湖景最奇。
两三行鸥鹭清闲，七十二峰峦秀美。
南吕·金字经·稍宵宴坐
作者：任昱
朝代：元
体裁：曲

秋夜凉如水，天河白似银，风露清清湿簟纹。论，半生名利奔。窥吟鬓，江清月近人。
南吕·金字经·重到湖上
作者：任昱
朝代：元
体裁：曲

碧水寺边寺，绿杨楼外楼，闲看青山云去留。鸥，飘飘随钓舟。今非旧，对花一醉休。
南吕·金字经湖上僧寺
作者：任昱
朝代：元

竹雨侵窗润，松风吹面寒，云母屏开非世间。
闲，不知名利难。
凭阑看，夕阳山外山。
重到湖上碧水寺边寺，绿杨楼外楼，闲看青山云去留。
鸥，飘飘随钓舟。
今非旧，对花一醉休。
秋宵宴坐秋夜凉如水，天河白似银，风露清清湿簟纹。
论，半生名利奔。
窥吟鬓，江清月近人。
书所见胜概三吴地，美人一梦云，花落黄昏空闭门。
因，青鸾宝鉴分。
天涯近，思君不见君。
南呂·一枝花題東湖纖雲曳曉紅，遠樹團晴翠。好山如鳳凰，新水似琉璃，巧畫屏幃。
作者：任昱
朝代：元

壯觀蓬萊地，東湖景最奇。兩三行鷗鷺清閒，七十二峰巒秀美。
南呂·金字經湖上僧寺
作者：任昱
朝代：元

竹雨侵窗潤，松風吹面寒，雲母屏開非世間。閒，不知名利難。憑闌看，夕陽山外山。重到湖上碧水寺邊寺，綠楊樓外樓，閒看青山雲去留。鷗，飄飄隨釣舟。今非舊，對花一醉休。秋宵宴坐秋夜涼如水，天河白似銀，風露清清溼簟紋。論，半生名利奔。窺吟鬢，江清月近人。書所見勝概三吳地，美人一夢雲，花落黃昏空閉門。因，青鸞寶鑑分。天涯近，思君不見君。
双调·庆东原
作者：任昱
朝代：元

香衾剩，春梦窄，仙山消息遥天外。
愁欺酒杯，羞临镜台，泪湿香腮。
金屋燕归来，玉佩人何在？题武陵友人别邺城南即事寻幽处，读古书，似韩符昔日城南住。
口亭傍竹，藩篱带菊，池沼栽鱼。
非是辋川图，堪作郊居赋。
套数。
双调·水仙子·幽居
作者：任昱
朝代：元
体裁：曲

小堂不闭野云封，隔水时间涧大舂、比邻分得山田种。宦情薄归兴浓。想从前错怨天公，食禄黄齑瓮，忘忧绿酒钟；未必全穷。
双调·水仙子书所见
作者：任昱
朝代：元

闲开翠牖近沧州，忽见蛾眉出舵楼，来陪燕席翻红袖。
舞春风宜佐酒，匆匆催去难留。
解湘水烟中佩，驾浔阳江上舟，瘦损风流。
泛舟牙樯绵缆过沙汀，皓齿青蛾捧玉觥，银塘绿水磨铜镜。
船如天上行，人传李郭仙名。
水晶寒瓜初破，藕花香洒易醒，无限诗情。
友人席上绛罗为帐护寒轻，银甲弹筝带醉听，玉奴捧砚催诗赠。
写青楼一片情，尽疏狂席上风生。
红锦缠头罢，金钗剪烛明，有酒如渑。
幽居小堂不闭野云封，隔岸时闻涧水舂，比邻分得山田种。
宦情薄归兴浓，想从前错怨天公。
食禄黄齑瓮，忘忧绿酒钟。
未必全穷。
双调·沉醉东风·信笔
作者：任昱
朝代：元
体裁：曲

有待江山信美，无情岁月相催。东里来，西邻醉，听渔樵讲些兴废。依旧中原一布衣，更休想麒麟画里。
双调·清江引·钱塘怀古
作者：任昱
朝代：元
体裁：曲

吴山越山山下水，总是凄凉意。江流今古愁，山雨亡泪，沙鸥笑人闲未得。
双调·清江引·题情
作者：任昱
朝代：元
体裁：曲

南山豆苗荒数亩，拂袖先归去，高官鼎内鱼，小吏罝中兔。争似闭门闲看书！
梁州·露屿寺僧吟翠微，月波楼客宴金杯，宝华台殿松阴蔽。赤栏桥畔，
作者：任昱
朝代：元

想像瑶池；金沙路上，胜却苏堤。
若东坡来此游历，向西湖懒把诗题。
学士庙绀宇朱扉，观音洞金堂玉室，宰相家翠竹清溪。
会稽，鉴水。
贺知章谩奖多佳致，放船去在天际。
杨柳风轻生浪迟，漾动玻璃。
梁州·露嶼寺僧吟翠微，月波樓客宴金盃，寶華臺殿松陰蔽。赤欄橋畔，
作者：任昱
朝代：元

想像瑤池；金沙路上，勝卻蘇堤。若東坡來此遊歷，向西湖懶把詩題。學士廟紺宇朱扉，觀音洞金堂玉室，宰相家翠竹清溪。會稽，鑑水。賀知章謾獎多佳致，放船去在天際。楊柳風輕生浪遲，漾動玻璃。
正宫·小梁州·春怀
作者：任昱
朝代：元
体裁：曲

落花无数满汀洲，转眼春休。绿阴枝上杜鹃愁，空拖逗，白了少年头。[么]朝朝寒食笙歌奏，百年间有限风流。玳瑁筵，葡萄酒，殷勤红袖，莫惜捧金瓯。
正宫·小梁州湖上分韵得玉字
作者：任昱
朝代：元

波涵玉镜浸晴晖，鸣玉船移。
玉箫吹过画桥西，玉泉内，玉树锦云迷。
正宮·小梁州湖上分韻得玉字
作者：任昱
朝代：元

波涵玉鏡浸晴暉，鳴玉船移。玉簫吹過畫橋西，玉泉內，玉樹錦雲迷。
清江引·钱塘怀古
作者：任昱
朝代：元

吴山越山山下水，总是凄凉意。江流今古愁，山雨兴亡泪。沙鸥笑人闲未得。
红绣鞋
作者：任昱
朝代：元

暗朱箔雨寒风峭，试罗衣玉减香销。落花时节怨良宵。银台灯影淡，绣枕泪痕交。团圆春梦少。
越調·寨兒令湖上
作者：任昱
朝代：元

錦制屏，鏡涵冰，濃脂淡粉如故情。酒量長鯨，歌韻雛鶯，醉眼看丹青。養花天雲淡風輕，勝桃源水秀山明。賦詩題下竺，攜友過西泠。撐，船向柳邊行。書所見眉黛淺，鬢雲偏，羞顏落色誰愛憐？種玉無緣，擲果徒然，回首嘆芳年。碧波不寄魚箋，翠衾寒猶帶龍涎。飛花殘雨後，新月小窗前。天，斗帳恨孤眠。
越調·小桃紅
作者：任昱
朝代：元

山林鐘鼎未謀身，不覺生秋鬢。漢水秦關古今恨，謾勞神，何須斗大黃金印。漁樵近鄰，田園隨分，甘作武陵人。東鄰西舍酒頻沽，拄杖穿花去。長笑功名草頭露，且狂疏，醉如劉阮猶遲暮。雞翁問餘，鹿門深處，真作野人居。宴席桃花扇底楚天秋，恰恰鶯聲溜。絡臂珍珠翠羅袖，捧金甌，纖纖十指春蔥瘦。移花旁酒，張燈如晝，重酌更風流。指甲桃腮輕託玉纖微，有恨彈珠淚。曾整金釵動春意，數歸期，等閒掐損闌干翠。拈花露溼，剖橙香膩，宜捧紫霞杯。春情深沉院落牡丹殘，懶揭珠簾看，青杏園林管絃散。翠陰間，數聲黃鳥傷春嘆。離懷未安，相思不慣，獨倚小闌干。
越调·寨儿令湖上
作者：任昱
朝代：元

锦制屏，镜涵冰，浓脂淡粉如故情。
酒量长鲸，歌韵雏莺，醉眼看丹青。
养花天云淡风轻，胜桃源水秀山明。
赋诗题下竺，携友过西泠。
撑，船向柳边行。
书所见眉黛浅，鬓云偏，羞颜落色谁爱怜？种玉无缘，掷果徒然，回首叹芳年。
碧波不寄鱼笺，翠衾寒犹带龙涎。
飞花残雨后，新月小窗前。
天，斗帐恨孤眠。
越调·小桃红
作者：任昱
朝代：元
体裁：曲

山林钟鼎未谋身，不觉生秋鬓。汉水秦关古今恨，谩劳神，何须斗大黄金印。渔樵近邻，田园随分。甘作武陵人。
越调·小桃红
作者：任昱
朝代：元

山林钟鼎未谋身，不觉生秋鬓。
汉水秦关古今恨，谩劳神，何须斗大黄金印。
渔樵近邻，田园随分，甘作武陵人。
东邻西舍酒频沽，拄杖穿花去。
长笑功名草头露，且狂疏，醉如刘阮犹迟暮。
鸡翁问余，鹿门深处，真作野人居。
宴席桃花扇底楚天秋，恰恰莺声溜。
络臂珍珠翠罗袖，捧金瓯，纤纤十指春葱瘦。
移花旁酒，张灯如昼，重酌更风流。
指甲桃腮轻托玉纤微，有恨弹珠泪。
曾整金钗动春意，数归期，等闲掐损阑干翠。
拈花露湿，剖橙香腻，宜捧紫霞杯。
春情深沉院落牡丹残，懒揭珠帘看，青杏园林管弦散。
翠阴间，数声黄鸟伤春叹。
离怀未安，相思不惯，独倚小阑干。
雙調·慶東原
作者：任昱
朝代：元

香衾剩，春夢窄，仙山訊息遙天外。愁欺酒杯，羞臨鏡臺，淚溼香腮。金屋燕歸來，玉佩人何在？題武陵友人別鄴城南即事尋幽處，讀古書，似韓符昔日城南住。口亭傍竹，藩籬帶菊，池沼栽魚。非是輞川圖，堪作郊居賦。套數。
雙調·水仙子書所見
作者：任昱
朝代：元

閒開翠牖近滄州，忽見蛾眉出舵樓，來陪燕席翻紅袖。舞春風宜佐酒，匆匆催去難留。解湘水煙中佩，駕潯陽江上舟，瘦損風流。泛舟牙檣綿纜過沙汀，皓齒青蛾捧玉觥，銀塘綠水磨銅鏡。船如天上行，人傳李郭仙名。水晶寒瓜初破，藕花香灑易醒，無限詩情。友人席上絳羅為帳護寒輕，銀甲彈箏帶醉聽，玉奴捧硯催詩贈。寫青樓一片情，盡疏狂席上風生。紅錦纏頭罷，金釵剪燭明，有酒如澠。幽居小堂不閉野雲封，隔岸時聞澗水舂，比鄰分得山田種。宦情薄歸興濃，想從前錯怨天公。食祿黃齏甕，忘憂綠酒鍾。未必全窮。
华藏寺
作者：伊喇
朝代：元
体裁：七言律诗

法钟声远透禅关，华藏招提烟雾间。浮世已更新态度，青山不改旧容颜。洞门水湛潜龙卧，松顶风生野鹤还。拟欲敲开名利锁，洗心常伴老僧閒。
留题云岩寺
作者：伏
朝代：元
体裁：七言律诗

阖闾陵谷是兹山，往往游人不厌看。草长荒丘曾虎踞，藤牵古木作龙蟠。七层窣堵穿云破，百尺辘轳翻水寒。今古入吟无限意，海天秋色满阑干。
和荅兆五侄
作者：传东郊
朝代：元
体裁：五言律诗

青年那似尔，白发巳寻余。负郭耕无亩，传家业有书。士贫天理定，老病世情疏。雅得陈无谅，时能问索居。
山行
作者：传东郊
朝代：元
体裁：七言律诗

松老崖空树欲倾，缓吟微陟荅新晴。春深雨过花如梦，风暖莺回树有声。缥缈蓉城云作户，依稀缑领鹤吹笙。惟应眼厎皆诗句，一夜推敲直到明。
次韵果岩琴棋书画四美人啚·其一
作者：传东郊
朝代：元
体裁：七言绝句

宫槐叶暗午风清，閒弄瑶琴寄此情。秪恐关雎风巳变，调哀弦促不成声。
次韵果岩琴棋书画四美人啚·其三
作者：传东郊
朝代：元
体裁：七言绝句

李氏夫人信笔挥，书名千古出中闺。盈盈锦上回文字，不有诗人为品题。
次韵果岩琴棋书画四美人啚·其二
作者：传东郊
朝代：元
体裁：七言绝句

沉机默默对枰棋，妙着缄情有所思。谁信华清当局者，峨眉风急马行迟。
次韵果岩琴棋书画四美人啚·其四
作者：传东郊
朝代：元
体裁：七言绝句

玉轴轻轻卷复舒，内中名画世间无。可怜山店鬼啼夜，不似文姬别虏图。
铁环歌
作者：传东郊
朝代：元
体裁：古风

杨君手执一镮铁，异事惊传向人说。横江铁锁是何年，千古沉沦共鱼鳖。抗津扼险尚豪势，无乃当时谋计拙。想当炉冶力鋉时，一国王灵走炎热。火燄连空气吐云，此锁得完农器缺。益州刺史尨骧东，火冷烟销吴巳灭。英雄有恨在天地，泪入江河流不竭。达秉使者都水衡，夜泊汉阳江上月。挽船欲去不可起，倏聚千艘同撇捩。冯夷震惧蛟蜃惊，千丈连镮中断绝。重如金石铿有声，犹带吴人旧精血。天教尤物出人世，岂诫奸邪母僣窃。方今垩化开隆平，四海车马同轨辙。君从何处得有此，直欲珊瑚随手裂。紫金白璧世所珍，往往贪惏作妖孽。愿将此鈇示儿孙，沧海扬尘须共阅。不然化作莫耶精，斩取长桥蛟百截。
东山有鸱枭
作者：传谦则
朝代：元
体裁：古风

金衣菊裳海头鹘，胡不啄此鸱枭目。剑翎钩瓜韝上鹰，胡不食此䲭桑肉。东飞西飞正颉颃，开口呀呀无饱足。天何生此不祥鸟，白日妖呼鬼夜哭。羽毛似可美外饰，肠胆岂知怀内酷。月明风淡霜气寒，三绕高枝鹊惊宿。绸缪牖户固根本，一斗一鸣千百毒。将军只逐天边鹿，谁敢挟弹沧江曲。
天平宫
作者：伯德正臣
朝代：元
体裁：古风

大哉元气胡为乎，壮此峥嵘之六峰。千奇万巧，一一穷神工。碧霄夺秀争先拿，髣髴有意争雌雄。烟霞连云最相得，未肯容易变灭随东风。独有昭阳棱层似玉柱，气象只欲摩苍穹。大峰小峰屹立千万仞，芙蓉捧出蓬莱宫。缥缈仙人不知宴何处，泉声犹似玉佩摇丁东。壮哉二龙洞，疑与海藏通。栖鹄危巢仰不可攀，但见绝壁倒挂之枯松。日出破烟景，云断林霏开。目穷千里，心飞九垓。览天地之广大，见造化之胚胎。暂神游于物始，且放旷其形骸。忽赤羽以中昃，掩半空于阴霾。其壮观也若此，诚不负杖屦之来。
逍遥楼
作者：伯笃曾丁
朝代：元
体裁：五言律诗

身世云霄上，飘然思不穷。晴山排翠闼，暮霭閟琳宫。牧笛残云外，渔歌落照中。蓬莱凝望眼，隐隐海霞红。
中呂·喜春來
作者：伯顏
朝代：元

金魚玉帶羅衤闌扣，皂蓋朱幡列五侯，山河判斷在俺筆尖頭。得意秋，分破帝王憂。
【中吕】喜春来
作者：伯颜
朝代：元

金鱼玉带罗襕扣，皂盖朱幡列五侯，山河判断在俺笔尖头。得意秋，分破帝王忧。
七哀诗七首
作者：伯颜
朝代：元

有客有客何累累，国破家亡无所归。荒村独树一茅屋，终夜泣血知者谁？燕云茫茫几万里，羽翮铩尽孤飞迟。呜呼我生兮乱中遘，不自我先兮不自我后。我祖我父金月精，高曾累世皆簪缨。岁维丁卯兮吾以生，于赫当代何休明。读书愿继祖父声，头白今日俱无成。我思永诀非沽名，生死逆顺由中情，神之听之和且平。呜呼祖考兮俯鬷假，笾豆失荐兮我之责。我母我母何不辰，腹我鞠我徒辛勤。母兮淑善宜寿考，儿不良兮负母身。殽维新兮酒既醇，我母式享无悲辛。呜呼母兮母兮无远适，相会黄泉在今夕。我师我师心休休，教我育我靡不周。四举滥叨感师德，十年苟活贻师羞。酒既陈兮师戾止，一觞我奠涕泗流。呜呼我师兮毋我恶，舍生取义未迟暮。我友我友，全公海公，爱我爱我兮人谁与同？惟公高节兮寰宇其空，百战一死兮伟哉英雄。呜呼我公兮斯酒斯酌，我魂我魂兮惟公是托。我子我子兮娇且痴，去住存殁兮予莫女知。女既死兮骨当朽，女苟活兮终来归。呜呼女长兮毋我议，父不慈兮时不利。鸩兮鸩兮置女已十年，女不违兮女心斯坚。用女今日兮人谁我冤，一觞进女兮神魂妥然。呜呼鸩兮果不我误，骨速朽兮肉速腐。
七哀诗七首·其一
作者：伯颜
朝代：元
体裁：古风

有客有客何累累，国破家亡无所归。荒村独树一茅屋，终夜泣血知者谁？燕云茫茫几万里，羽翮铩尽孤飞迟。呜呼我生兮乱中遘，不自我先兮不自我后。
七哀诗七首·其三
作者：伯颜
朝代：元
体裁：古风

我母我母何不辰，腹我鞠我徒辛勤。母兮淑善宜寿考，儿不良兮负母身。殽维新兮酒既醇，我母式享无悲辛。呜呼母兮母兮无远适，相会黄泉在今夕。
七哀诗七首·其二
作者：伯颜
朝代：元
体裁：古风

我祖我父金月精，高曾累世皆簪缨。岁维丁卯兮吾以生，于赫当代何休明。读书愿继祖父声，头白今日俱无成。我思永诀非沽名，生死逆顺由中情，神之听之和且平。呜呼祖考兮俯鬷假，笾豆失荐兮我之责。
七哀诗七首·其五
作者：伯颜
朝代：元
体裁：古风

我友我友，全公海公，爱我爱我兮人谁与同？惟公高节兮寰宇其空，百战一死兮伟哉英雄。呜呼我公兮斯酒斯酌，我魂我魂兮惟公是托。
七哀诗七首·其六
作者：伯颜
朝代：元
体裁：古风

我子我子兮娇且痴，去住存殁兮予莫女知。女既死兮骨当朽，女苟活兮终来归。呜呼女长兮毋我议，父不慈兮时不利。鸩兮鸩兮置女已十年，女不违兮女心斯坚。用女今日兮人谁我冤，一觞进女兮神魂妥然。呜呼鸩兮果不我误，骨速朽兮肉速腐。
七哀诗七首·其四
作者：伯颜
朝代：元
体裁：古风

我师我师心休休，教我育我靡不周。四举滥叨感师德，十年苟活贻师羞。酒既陈兮师戾止，一觞我奠涕泗流。呜呼我师兮毋我恶，舍生取义未迟暮。
中吕·喜春来
作者：伯颜
朝代：元

金鱼玉带罗衤阑扣，皂盖朱幡列五侯，山河判断在俺笔尖头。
得意秋，分破帝王忧。
北山
作者：伯颜
朝代：元
体裁：七言绝句

平川杨柳翠依微，暖日游丝挂绿扉。啼鸟不知江国变，多情到处劝人归。
十华观
作者：伯颜
朝代：元
体裁：七言律诗

十载风尘忽白头，春来犹自强追游。香浮素碧云房静，日落青林石径幽。海内何人扶社稷，天涯有客卧林丘。此心只似长江水，终古悠悠向北流。
挽余廷心
作者：伯颜
朝代：元
体裁：五言律诗

义重身先死，城存力已穷。百年深雨露，一士独英雄。甲第声华旧，文章节概中。只今千种恨，遗庙夕阳红。
春日绝句
作者：伯颜
朝代：元
体裁：七言绝句

几片残红点客衣，小溪流水鳜鱼肥。画桥尽日无人过，杨柳青青燕子飞。
过乌山铺
作者：伯颜
朝代：元
体裁：五言律诗

溪流霜后浅，野烧晓来明。古路无人迹，空山有驿名。衾寒知夜永，柝响觉风生。苦被浮名误，栖栖复此行。
过故居
作者：伯颜
朝代：元
体裁：五言律诗

白头归故里，荒草没柴门。乡旧仍相见，儿童且不存。忠清千古事，骨肉一家魂。痛哭松楸下，云愁白日昏。
过梅岭冈留题
作者：伯颜
朝代：元
体裁：七言绝句

马首经从庾岭回，王师到处悉平夷。担头不带江南物，只插梅花一两枝。
过豫章
作者：伯颜
朝代：元
体裁：五言律诗

舣棹沧洲外，行行入故城。楼台空旧迹，门巷半新名。盛学谁从说，明身只自惊。惟看徐孺子，千古有馀清。
鞭
作者：伯颜
朝代：元
体裁：七言绝句

一节高兮一节低，几回敲镫月中归。虽然三尺无锋刃，百万雄师属指挥。
三仙谣
作者：何中
朝代：元

红纱笼玉香，金翠绣鸳小。鹤顶压青丝，斜戴花枝袅。何方马上郎，下马佯惊悄。罗扇掩微颊，答语相萦缭。郎有千金重，妾惜容华少。怕不称郎心，看郎几曾老。
东湖别吴伯清周栖云虞伯生诸君子
作者：何中
朝代：元

炎炎白日长，窅窅孤云去。身縻心久归，别至情更苦。良时难骤得，异县不同聚。名都亲友并，并翔文窎羽。处独忽多闻，至乐欣所遇。拆理挹清风，吟诗看疏雨。鸣琴挽幽听，评帖劣前武。有时纵登览，江山见吞吐。行襟浦草青，解带湖柳舞。兹游岂不佳，归来胡遽赋。顾兹山林姿，终非城市侣。故园芙蓉华，绿池照茅宇。我怀讵能忘，宁为倦羁旅。长歌招隐诗，诸君果何许？他夜宿山邮，明月照去住。
中秋走笔
作者：何中
朝代：元

忽忽不知秋已中，起来望尽江之东。天风吹上一片月，万古有尽明无穷。自歌自酌自起舞，失喜堕在明光宫。须臾见云不见月，九州之外俱昏濛。我狂绝叫天何聪，乾坤如此宁匆匆。江流冥冥上有枫，云边又叫南飞鸿。有酒且醉无酒可，有月不与无月同。丈夫意气见石裂，直欲扫裂云皆空。低徊一笑良自悟，事与变会谁其逢。仰看云月勿复道，西风落山人睡觉。
丰城疏山寺
作者：何中
朝代：元

天气良晏温，山原足游衍。石溪试初涉，衣裳费牵挽。油油风力舒，恍恍烟色远。指峰左右赏，爱草行坐软。情兴俱笑谈，造诣各深浅。望望苍寒中，禅关路犹缅。
丰城道中
作者：何中
朝代：元

江村南北笑声频，红烛花时次第新。春水渐生桃叶渡，小舟时载嫁归人。
临川道中
作者：何中
朝代：元

路随一水曳长烟，秋入重云拥乱山。过眼向来华屋处，寸心不挽盛时还。纷纷世故行人乱，漠漠林霏白鹭閒。忽遇长空飞骤雨，春泉一派落松间。
丹霞洞天
作者：何中
朝代：元
体裁：古风

飞舄落丹霞，苍然洞天划。草木皆异香，烟雰有灵色。寒苔洁宜坐，幽水甘可涤。樵子指峰赏，野翁教药摘。琳宫积筠阴，虑消景难昃。道人供仙名，亹亹古所历。唐王悬旧照，唐帖式遗墨。使年知几何，山前事多易。稽首浮丘翁，归欤紫玄宅。
丹霞洞天
作者：何中
朝代：元

飞舄落丹霞，苍然洞天划。草木皆异香，烟雰有灵色。寒苔洁宜坐，幽水甘可涤。樵子指峰赏，野翁教药摘。琳宫积筠阴，虑消景难昃。道人供仙名，亹亹古所历。唐王悬旧照，唐帖式遗墨。使年知几何？山前事多易。稽首浮丘翁，归欤紫玄宅。
乌石山天王寺
作者：何中
朝代：元

天王小精庐，山角临城闉。古称藩服雄，毕境环相陈。塔影六七枝，瓦缝千万鳞。烟明南台树，潮壮方山津。老僧肯前揖，似余异人人。指点壁间画，修庑行逡巡。观音大自在，维摩妙悲颦。苍然古木阴，寒山砦可亲。版扉几尊者，一一皆风神。老僧太息言，劫馀偶遗珍。从今几年算，此壁终成尘。余笑谓老僧，子意亦良勤。适见俄已失，当悟无还真。
九日
作者：何中
朝代：元

嘱耳喧令序，虚旻景清温。久生理难期，阳德圣所尊。菊篱黄未坼，萸枝绿初繁。幽嵎寡芳物，离索谁相存。白日照杯酒，壶山落秋痕。高歌行太清，海翳开浑浑。倚伏祥视履，登高倦跻攀。化机何由息，悠哉委乾坤。
了娘囝
作者：何中
朝代：元

了娘囝，西禅寺里粥鼓鸣。殿前殿后荔支密，叶落当扫草久生。衣裙洁峭苕锄轻，戏将苔石閒敲铿。廊阴同伴笑相谑，话字难通知有情。绀园花香日易晚，行童迟打昏钟声。
任城南
作者：何中
朝代：元

自爱清游自怆神，五千里外独归身。马嘶平野呼鹰吏，犬吠寒沙射雁人。直北关山初合冻，近南气候渐知春。苍苔白石梅花路，长忆驱车鲁水滨。
伯艾坚白道人挽词
作者：何中
朝代：元

昼静清江狱，春调衣锦弦。去妖人共异，息盗史堪传。使节临乡国，郎星照楚天。穆陵亲擢士，公不愧诸贤。
偶书
作者：何中
朝代：元

桐寒叶落风，菊净花开雨。掩映半畦秋，好竹三四五。对此憔悴人，忽笑不复语。
偶成
作者：何中
朝代：元

初啼山鸟篆香斜，荏苒明时玩岁华。三日雨深春在水，一林烟湿暖生花。寻盟旧卷钩帘展，开禁新醅隔竹赊。却忆去年归渐近，半篷残雪上寒沙。